text:
Føroyskir sangtekstir
- Á Golgata, har doyði hann
- Á Guds Lamb mítt eyga hyggur
- Á Harra mín eg vónaði
- Á hesa grund eg byggi
- Á Jesus, Lambið Guds, eg sá
- Á Jesus, tak mítt sinni
- Á krossi Jesus deyðan leið
- Á lívshavsins bylgjum mín sál var í neyð
- Á morgni árla ein rødd er hoyrd
- Á tí stilla, ljósa morgni
- Á undurfullan, loyndan hátt
- Á vakt á ljósins tindum
- Abba, Faðir, síggj, vit koma
- Aftan á storm og bylgjuslag
- Áh, ásjón, háðað, bannað
- Áh, bløddi hann, mín Frelsari
- Áh, bønartíð, áh, bønartíð
- Áh, eg hugsi um landið, sum Jesus mær vann
- Áh, eg minnist ein dag
- Áh, eg minnist væl hin dag
- Áh, ein undurfull umskifting var tað hjá mær
- Áh, fagra land, har Harrans vinir tráa
- Áh, gleðihátíð søt
- Áh, Gud, vár hjálp í farnu tíð
- Áh, Harri Krist, at minnast teg
- Áh, Harri Krist, hvør mildur tú
- Áh, Harri Krist, mín Frelsari
- Áh, Harri, tá eg minnist teg
- Áh, heimland, áh, heimland
- Áh, himmalska sæla! Tú, Jesus, ert mín;
- Áh, hin dýra, glaða søga
- Áh, hin ríka, fría frelsa
- Áh, hvør myrk hin nátt, í hjarta mínum var
- Áh, hvør signað, at frelsa varð vunnin
- Áh, hvør vinur er ei Jesus
- Áh, Jesus, heilt til endan
- Áh, Jesus, mær leingist at vera tær nær
- Áh, Jesus, nógv meir undurfull
- Áh, Jesus, signa hetta heim
- Áh, Jesus, títt navn er eitt virki
- Áh, Jesus, títt navn er í vanda eitt virki
- Áh, Jesus! Æran øll er hans
- Áh, Jesus! Søt tey tár, eg græt
- Áh, kanst tú liva uttan Jesus
- Áh, kom tó til Jesus og trúgv á hans navn
- Áh, Kristus, vit nú minnast
- Áh, lær meg betur kenna teg
- Áh, mín sál veit eitt stað
- Áh, morgun, tú, hvørs fyrsta ljós
- Áh, náði, náði rík og stór
- Áh, náði, sum ei sleppir mær
- Áh, orð, av øllum dýrast
- Áh, sál mín, lova Harranum
- Áh, sæla havn Guds heiløgu
- Áh, sæla stund, tá sálin mín
- Áh, signaði, lívsæli dagur
- Áh, Sonur Guds, tú signaði
- Áh, søt er hin søgan um Jesus
- Áh, syndari, Frelsarin kallar á teg
- Áh, syng um Jesus, Lambið Guds
- Áh, syrgjandi syndari, sælur ert tú
- Áh, tey søtu gleðiboð, ið orðið trúnni ber
- Áh, trælbundna sál, tú, sum leitaði so
- Áh, tú kelda djúp av náði
- Áh, tú tráandi hjarta, áh, tú vónleysa sál
- Áh, tú, Guds reina, milda Lamb
- Áh, tú, Guds stilla Lamb
- Áh, um við túsund tungum eg
- Allar staðir, har eg fari
- Alt eg vraki fyri Jesus
- Alt, alt er væl í ævir
- Alt, ið eg havi, av náði eg vann
- Ansa, eyga lítla, hvat tú sært
- Ár í synd og hugmóð livdi eg
- Arbeið, tí náttin kemur
- Arma sál, sum saknar frið
- At lívið varð ljóst
- At royna frelsir ongan
- At søkja Gud í hjartans bøn
- Av Harrans hond leidd vit mót heiminum ferðast
- Av náði sá eg, hvat eg var
- Av øllum størstur Jesus er
- Ærið Gud við glaðum songum
- Ber fram ein halgan song
- Ber tína synd nú til Kristus
- Bert ein dag
- Bert tóm og ónýt var øll trúgv
- Bjarga teim doyggjandi
- Bjart várs Faðirs náði skínur
- Bjóða hinum djúpast falnu
- Blóðið várt evni er í dag
- Boðskapur ljóðar um heimin
- Bøn er hin sterka sálartrá
- Breið verndarveingir tínar
- Brót tú hitt lívsins breyð, áh, Harri, her
- Burt, verðin, mær av sál og sinni
- Burtvilstur gekk eg í so mong ár
- Byggir tú á tryggar grundir
- Deginum eg bíði eftir
- Djarvur stíg á sannleiksleið
- Djúpa, ríka Jesu náði
- Djúpari, djúpari boyggi eg meg
- Dýra frelsa, dýra frelsa!
- Dýra sál, sum ófrelst gongur
- Dýrasta navn, ið á fold talað er
- Dýrt er orðið mær um Jesu kærleika
- Dýrt tað er á Jesus trúgva
- Dýrur er fyri hans hjarta
- Eftir at sáað er syndin øll her
- Eg droymdi um lukku, um friðin at ná
- Eg ei negldur varð í lógvar
- Eg eigi Frelsara; fyri mær hann biður
- Eg eigi Hirða, ein, mær kærur er
- Eg einaferð kendi ei náði, ei Gud
- Eg elski syngja henda song
- Eg elski teg, Jesus, eg veit, tú ert mín
- Eg eri ein gestur, men glaður eg ferðist
- Eg eri fremmandur og bert ein gestur her
- Eg eri glaður, Guds orð sigur mær
- Eg eri Guds barn og vil tað vera
- Eg fái alt, tað varir um at bíða
- Eg fann ein vin, áh, hvønn ein vin
- Eg fari heim sum fuglurin, ið flýgur
- Eg fekk frá Jesusi boðskap at bera
- Eg frá Gudi eini boð fekk at bera
- Eg frá Harranum gekk burtur
- Eg gleði fekk í sorgum
- Eg helt, at eg visti, hvat kærleiki var
- Eg hoyrdi kærleiksorð
- Eg hugsi so fegin um Himmalin
- Eg í myrkri og ljósi við Jesusi gekk
- Eg kann so langt ei dríva
- Eg kom til Jesus, troyttur, sjúkur við
- Eg kom til krossin og sá ein mann
- Eg langa tíð livdi í myrkri og synd
- Eg legði alt á Jesus einaferð
- Eg leggi tað alt á Jesus
- Eg leingi gekk hin villa veg
- Eg livi og veit, at sál mín er grødd
- Eg má hava Jesus við mær
- Eg má vera hjá tær, Jesus
- Eg ofri tær meg sjálvan
- Eg sá í Jesu andlit
- Eg sá reistan langt burtur ein vanvirdan kross
- Eg síggi í trúnni landið ljóst
- Eg síggi streymin reinsandi
- Eg síggi teg, Guds Lamb, at stá
- Eg sigi ja við Jesus
- Eg sigli fram yvir lívsins hav
- Eg skammist ei við Harra mín
- Eg skelvandi til Harran fór
- Eg so leingi í myrkrinum viltist
- Eg spyrji ei, um tú ert ein av heimsins vísu
- Eg streingi fram til landið tað
- Eg sum pílagrímur ferðist
- Eg syngi um míns Faðirs kærleik
- Eg takki tær fyri krossins pínu
- Eg undrandi standi og hugsi um kærleik tín
- Eg veit ei, hvat í morgin er
- Eg veit ei, hvat mær bíðar
- Eg veit ein veg
- Eg veit ein veg, sum er so trongur
- Eg veit ein vin, meg elskar
- Eg veit eitt land, eitt fagurt land
- Eg veit eitt land, sum betri er
- Eg veit eitt land, sum fagurt er
- Eg veit eitt skjól, eitt virki
- Eg veit, at Faðir mín, hann sær
- Eg veit, eg elski meiri teg
- Eg veit, eg veit, tað var fyri meg
- Eg veit, mín Frelsari, hann livir
- Eg við Jesu lívi livi
- Eg við troyttum, særdum hjarta
- Eg vil syngja ein song um hitt signaða land
- Eg vil syngja um mín Harra
- Eg vist ikki má so syrgin vera
- Ei aðra hjálp, ei annað skjól
- Ei blóð, ei altar nú
- Ei enn, mítt barn, enn dagsins stríð og hita
- Ei finst ein kærleiki tínum líkur
- Ei langt, ei langt frá Guds ríki
- Ei nakað bein varð brotið
- Eigur tú ei vinir kendar
- Ein blóðig hond nú bankar
- Ein dag, ein dag – um ikki fyrr
- Ein dapur dagur kemur
- Ein dári sigur: Eingin Gud man vera
- Ein er, sum teg elskar
- Ein Frelsara dýrdligan fann eg
- Ein gamal nekari
- Ein hurð til himmals opin er
- Ein longsil djúpt í hvørjum brósti liggur
- Ein løta enn, so eru vit
- Ein neyðstødd kvinna kemur til Jesus
- Ein oyðimørk er henda verð
- Ein ráðharri kemur til Jesus á nátt
- Ein sjálvvilligur gekk fyri meg
- Ein skari, túsund túsund
- Ein sólin er, sum allar staðir lýsir
- Ein song eg eigi, Jesus gav hann
- Ein søga er, sum gleðir meg
- Ein staður er, dýrur og fagur
- Ein strika bert skilir
- Ein stund hjá tær, áh, Jesus
- Ein undurkelda man líða
- Ein ungdóm, sum kann aldri, aldri blikna
- Ein vernd, ein heiløg verja
- Ein vinin eg fann, ein, sum sá mína neyð
- Ein vinur er, sum aldri svíkja kann meg
- Einfalt trúgva hvønn ein dag
- Eingin so kann síni varða
- Eins og hin fortapti sonur
- Eins og tú beyð, áh, Frelsari
- Eins og vit við sakni væl
- Eitt einfalt barnasinni
- Eitt er landið hinumegin
- Eitt er landið, so ljóst og so gott
- Eitt friðleyst stað var verðin mær
- Eitt heim, eitt Himmalheim er mítt
- Eitt hjarta er, ið hin sonin elskar
- Eitt navn bert eg kenni
- Eitt navnið er, mær líkar væl
- Eitt sinn enn hin góða boðskap
- Eitt skip legði stolt út á havið
- Eitt undur stórt, at náði tín
- Enn nakrar tungar gøtur
- Enn, enn er rúm í Lambsins gleðihøll
- Er Gud við mær, so stríði
- Er hans navn ikki kært
- Er her eitt hjarta, sum tráar
- Er mítt lív ein signingarkelda?
- Er mítt lív ein troyttandi ferð
- Er reyð tín synd so sum skarlak og blóð
- Er tað nakar, sum kann hjálpa
- Er tað satt, at Jesus er mín bróðir
- Er títt hjarta troytt á tungum vegi?
- Er títt navn skrivað har
- Ert tú troyttur, ert tú sjúkur
- Eydnu nú ynskja vit, bróðir og systir
- Eymt og í kærleika Jesus enn kallar
- Faðir heilagi, í náði
- Faðirin sigur: Gev hjarta títt mær
- Far meg ikki um, áh, Jesus
- Far og ber tað fram til Jesus
- Fjal ikki andlit títt fyri mær, Harri
- Fjaldur í frelsuni eg
- Forðum søkti eg, áh, Harri
- Før tú okkum, Gud Jehova
- Frá himmalskum sendiboð tíðindi glað
- Frá stormi og frá ódn, sum sló
- Fram við skundi, altíð framá
- Frelsari, vit tøkk tær siga
- Fremmandur eri í heiminum eg
- Frí náði! Áh, hitt dýra ljóð!
- Frið, fullan frið við teg, áh, Gud
- Friður stilt sum flóðin flýtur
- Fríkeypt frá lóg nú, frelsa er funnin
- Fyri breyð og fyri vín
- Fyrr var øll mín trúgv á Jesus
- Gangi eg um heiðar, fjøll og dalar
- Ger meg til signingarkeldu í dag
- Gestur eri eg, á ferð eg eri
- Gev Gudi prís og hann tilbið
- Gev mær tann frið, ið stilt sum flóðin stígur
- Gev trúgv, sum ikki skelvur
- Glaða vón: Tú kemur aftur
- Golgata krossur, har Jesus hekk
- Greidliga vitna hitt frelsandi orð
- Gud elskaði ta falnu verð
- Gud er trúgvur, hann mær ei vil sleppa
- Gud hevur elskað heimin so
- Gud hvønn ein smáfugl hevur skapt
- Gud kallar enn!
- Gud, eg eri tín, hoyrdi tína rødd
- Gud, eg tær tøkk og prís vil veita
- Gud, hjálp mær liva nærri tær
- Gudi at tæna signað er
- Guds heilagu einglar, teir elska tey smáu
- Guds kærleika eg høgt vil prísa
- Guds kærleiks evangelium
- Guds Lamb, meg altíð varða
- Guds Lamb, sum hevur heimsins syndir borið
- Guds Lamb! Upplyft várt eyga sær
- Guds náði, hon er sum eitt veraldarhav
- Guds náði! Áh, hvør ert tú rík
- Guds orð er ogn og arvur tann
- Guds orð og lyfti ei kunnu svíkja
- Guds stóri, ríki kærleiki
- Guds Syni prísi eg
- Hann gjørdi tað alt fyri meg
- Hann hevur reinsað meg
- Hann hin sami er í dag
- Hann kann aldri, aldri svíkja
- Hann tveitti allar syndir mínar aftur um bak
- Har á krossi tornakrýndur
- Har eingin byrði
- Har sum tú leiðir, fari eg
- Har við tínar hjartadyr
- Harranum lovið, tí veldiga Kongi, við heiður
- Harri mín og Frelsari
- Harri, gjøgnum ofrið dýra
- Harri, hvør stór hin hugsan er
- Harri, í blóðinum dýra, sum rann
- Harri, tú ert her til staðar
- Harrin gav eitt merki til sítt veika lið
- Harrin hjálpir! syngur Dávid
- Harrin, við grøvina stendur hann
- Heim í Himmalin vit ferðast hina beinu, smølu leið
- Heimá og framá vit fylgjast í dag
- Heima, heima, har er hvíldin
- Heimin tak, men gev mær Jesus
- Heldur akker títt
- Her við tínar dyr ein stendur
- Hevði eg veingir, so fleyg eg avstað
- Hevur tú á Harran trúð?
- Hevur tú ei rúm til Jesus
- Hevur tú í Jesu sárum funnið frið
- Hevur tú strítt undir lógini bundin
- Himmalin mítt heim
- Hin gamla bók, hin dýra bók
- Hin ljósi dagur svann
- Hin reina luft, tær føgru blómur har
- Hin sama grundin alla
- Hin stóri lækni nær nú er
- Hin tíma í Getsemane
- Hinumegin smíl og tár
- Hitt boð um náði aftur ber
- Hitt dýrabara Jesu blóð
- Hitt fagrasta í heiminum
- Hitt stóra orðið hvør ein, tað ljóðar fyri mær
- Hittast vit, har flóðin flýtur
- Hjarta, sum heimurin svikið bert hevur!
- Hjartans eymu streingir rørast
- Hoyr hitt glaða frelsuboð
- Hoyr, hoyr, mín sál
- Hoyr, hvat Harrin hevur gjørt
- Hoyr, náðiboðið ljóðar
- Hoyr, syndari, meðan Gud enn man teg kalla
- Hoyrið Harran hart at rópa
- Hoyrið nú boðskapin gamla um alstóra gleði
- Hoyrið, hvussu Jesus øllum býður
- Hoyrt vit hava gleðiljóð
- Hvar er mítt vilsta barn í dag
- Hvar fert tú, hvar fert tú
- Hvar finst á jørðini skattur
- Hvar sum helst við Jesusi eg fari trygt
- Hvar verður allar ævir tú?
- Hvat boygdi, Jesus, høvur títt?
- Hvat forðar tær fyri at koma
- Hvat ger tað, um eg skal lítið eiga
- Hvat hjálpir tær, sál, um so heimin tú vinnur
- Hvat kann syndir burtur tvá?
- Hvat skal eg Jesusi geva
- Hví líður tú kulda og hungur
- Hví líður tú kulda og hungur
- Hví manst tú so ofta spyrja
- Hví skal eg tó syrgja!
- Hví standa við dyrnar?
- Hví svarar tú ikki Guds tilboði ja
- Hví trokast mannamúgvan so
- Hví vilja tit doyggja? Áh, vendið tó við
- Hví vilt tú sum trælur bera
- Hvør álvarsom og greið
- Hvør dýrt at savnast, Harri, her
- Hvør dýrt hitt Jesu navn tó er
- Hvør ein sonn og trúverd tala
- Hvør eina letur Harran ráða
- Hvør er hann, sum bíðar
- Hvør er hann, sum kemur úr Edom
- Hvør er, sum Jesu kall vil hoyra
- Hvør gevur til hjarta mítt sælasta frið?
- Hvør gleði tað er at finna
- Hvør hevur boðnum trúð, Gud okkum sendi
- Hvør hevur meiri grund at siga
- Hvør kær mínum hjarta hin søgan tó er
- Hvør kærleiki mót syndarum
- Hvør mangt eitt lambið gongur
- Hvør mettar uttan tú
- Hvør og ein, sum hoyrir – syngið, syngið tað
- Hvør ótald nøgd av songum verður
- Hvør sæl tó mangan er
- Hvør signað, hvør signað tann stundin tó er
- Hvør søt var Jesu eyma rødd
- Hvørja sæla støðu er tað
- Hvørji eru tey, sum frí og frelst vit sjá
- Hvørki lítið ella stórt
- Hygg á Jesus, troytta sinn
- Hygg fjøldin
- Hygg ikki aftur, áh, sál, ansa tær
- Hygg, fjøldin til Golgata gongur
- Hygg, Frelsarin, hann stendur
- Hygg, Harrin er við hjartans dyr
- Hygg, hygg á Jesus á krossins træ
- Hygg, teir í briminum søkka í dag
- Hyggið á meg og verið frelst
- Í ævir, Gud, við tær
- Í búna dýrum mín Harri er
- Í deyðaskuggans landi
- Í felagsskapi um títt borð
- Í Jesu navni uttan líka
- Í Jesu sárum frið eg fann
- Í lívsins ódn sum dúvan rædd
- Í middagshita møddur her
- Í náttarmyrkri sál mín lá
- Í syndamyrkri gekk eg
- Í syndini eg gleddi meg
- Í tær, áh, Jesus, fann mín sál
- Í tí Kletti, sum brast fyri meg
- Í tí stilla kvøldartíma
- Í tínum navni, Jesus
- Í trúnni vit heimlandið sjá
- Í urtagarð Hans komi eg
- Íðin gakk ta smølu leið
- Ígjøgnum Jerúsalems gøtur
- Ikki faðirleysir, so tú segði jú
- Inn í gyltan sal
- Ja, handan fyri kulda, storm og skýggj,
- Ja, sig honum takk
- Jerusalem, Guds nýggja stað
- Jerúsalem, tú gylti
- Jesu dýrabara navn
- Jesu navn tú við tær taki
- Jesu offur eina gevur
- Jesus av fíggindahond okkum vann
- Jesus elskar meg, áh, ja, Bíblian mær sigur tað
- Jesus er tann besti vinur
- Jesus er tann stjørnan, ið kann lýsa
- Jesus er tann vinur góði, sum alt er vorðin mær
- Jesus er við tínar dyr
- Jesus fagnar syndarum
- Jesus grætur, verðin lær
- Jesus hevur djúpt í mítt hjarta
- Jesus í kærleika kallar á teg
- Jesus livir, grøvin brast
- Jesus livir, Jesus livir
- Jesus meg elskar – undurfull náði
- Jesus mítt hjarta til eigindóm fái
- Jesus tær býður, hann rópar til tín
- Jesus teg bønar, hvat svarar tú
- Jesus, bert hugsanin um teg
- Jesus, eina hann vit boða
- Jesus, halt mær við tín kross
- Jesus, hann biður meg skína
- Jesus, hann stendur í dómsins høll
- Jesus, Harri, loðsur ver
- Jesus, Harri, sum tú mátti bíða
- Jesus, mín Harri, í Betlehem lá
- Jesus, mítt lív, Jesus, mín lyst og gleði
- Jesus, sál mín hvílir, hvílir
- Jesus, sum av Himli steig
- Jesus, takk fyri alt, sum eg lærdi
- Jesus, tíni sár og pína
- Jesus, tú, sum elskar meg
- Jesus, um teg vil eg syngja
- Kann eg eiga fulla vissu?
- Kann vera, ikki á fjalli hátt
- Kanst tú syngja hin songin nýggja
- Kæra sál, áh, kanst tú vraka
- Kærleikans Hirði, áh, leið okkum milt
- Kemur tú í kvøld til Jesus
- Kennir tú hitt lítla barnið, sum í Betlehem varð føtt
- Klettar og berg skulu einaferð víkja
- Klettur, klovin fyri meg
- Kom higar, tysta sál
- Kom nú til Jesus, kom nú til Jesus
- Kom og skoða Frelsara tín á knæ
- Kom til Jesus, tú bundna, tú fátæka sál
- Kom til tín Frelsara, lít hann á
- Kom, angurfulli, náði finn
- Kom, fram hitt søta ljóðið ber
- Kom, hvør ein sorgfull sál, og trúgv
- Kom, kom, tú syrgjandi, kom, tú, sum líður
- Kom, latið okkum samsint her
- Kom, lívga verk títt, Gud
- Kom, síggj Guds Lamb, áh, síggið hann
- Kom, sum tú ert, nú til Jesus
- Kom, syng tey góðu tíðindi
- Komi eg til Jesus
- Komið til Jesus, drálið nú ei
- Komið til Jesus, øll tit, sum stríða
- Komið, stór, og komið, smá
- Komið, treingjandi og fátæk
- Kongur míns lívs, eg krýni teg
- Kristi krossur er mín heiður
- Kristus á krossinum
- Kristus er upp risin
- Krossin havi eg nú tikið
- Kúgaður undir krossinum tunga gongur nú Jesus Golgata mót
- Kunnu vit finna ein vin sum Jesus?
- Lagdur í grøv varð hann
- Langt burtur frá Gudi eg gekk einaferð
- Langt burtur, við Jerúsalem
- Langt frá Gudi, langt frá Himli
- Langt, langt frá Gudi sum trælur eg lá
- Lat ei hjartað óttast
- Lat meg siga frá og syngja nú um Jesus
- Lat meg uppaftur hoyra fá
- Lat okkum fundin í Himlinum minnast
- Lat okkum syngja um hitt dýra blóðið
- Lat okkum syngja, syngja um Lambið
- Latum oss sameint syngja her
- Læt Jesus blóð sítt fyri meg
- Leið meg, áh, Gud! Tú hjálparleysan sært meg
- Leið, bjarta ljós, ígjøgnum myrkrið her
- Leingi slongdist mín bátur um villini hav
- Lít allar tínar leiðir
- Lítið mær restar
- Lívbeltið kasta í brúsandi hav
- Lívið, tað svinnur sum dreymur á nátt
- Lívssæla vissa: Jesus er mín
- Ljóðið, himmalhørpur, berið gleðiboð
- Ljós skyggir fram, brýtur myrkursins veldi
- Ljósið skiftandi glitrar á skýggjanna lag
- Ljósið svinnur
- Longsta lív, skjótt endar tað
- Lovsongur mín ert tú
- Lønin veittrar, sum eg skundi mær avstað
- Lukkuligur eri eg, og eg skal siga hví
- Lyft hendur mót Jesusi, trongda Guds barn
- Lýs upp
- Mangan last tú søguna um hin kross
- Mangan last tú søguna um tann kross
- Mannasálir, hví tó ganga
- Mannaverk og ráð lat fara
- Mær á hjarta navn títt skriva
- Mær leingist at síggja staðin
- Mær nýtst Jesus
- Mær tørvar altíð teg
- Meðan breyðið her vit bróta
- Meðan saman her vit njóta
- Meir heilagan ger meg
- Meir stolt eitt hjarta aldri sló
- Meiri um Jesus sig mær frá
- Meistarans hond
- Millum boðar og íður eg strandaður var
- Mín andi av syndini byrðaður var
- Mín Harri doyði trænum á
- Mín Hirði góður Harrin er
- Mín Jesus er mín borg so góð
- Mín sál er glað og hjartans fró
- Mín sál er glað, tí hon er frelst
- Mín sál er nú lukkulig vorðin
- Mín sál, áh, syng um Jesus
- Mín songur er um Jesus
- Mín tíð er tær í hond
- Mín trúgv upp til tín sær
- Mín vón er bygd á eitt í dag
- Mítt heim er ei á foldum á hesum tronga veg
- Mítt hjarta hvílir, áh, mín Gud
- Mong í heiminum sorgarleys gloyma
- Mót, áh, bróðir, snáva ikki
- Møtast vit, har bylgjan tigur
- Náðin frá tær
- Nærri, enn nærri, hjarta títt til
- Nærri, mín Gud til tín
- Nærum frelstur – sál, minst til, hvat
- Niður í dalin, Jesus, fari eg við tær
- Nógv fagrari, fríðari songurin ljóðar
- Nú síðan Jesus loysti meg
- Nú, brøður, systrar, sigið honum takk
- Ófrelstur enn, hóast kallaður mangan
- Onkur ferðaðist víða um lond og um hav
- Onkur um Himmalsins portur fer
- Orðið frá Gudi ei svíkur
- Øll inn í Guds ríki vilja
- Øll verðin í deyða og myrkrinum lá
- Pínd undir byrði av synd og neyð
- Prís tær, upp risni Jesus
- Prís veri Harranum, náðin er frí
- Prísa Gudi, lat í morgin
- Prísaður Gud, vár Gud
- Prísið Harranum! Harrin er góður
- Rann aldri grátur kinnum á
- Ríkdóm, æru og gleði – sál, áh, søkir tú tað
- Sáa út á morgni og í middagshita
- Sáðið, tú sáar, tá morgun svann
- Sál mín í trúnni kann síggja
- Sál mína varðveit dag um dag
- Sál, hví vilt tú ófrelst vera
- Sál, sum ófrelst, friðleys gongur
- Sálarsól mín, áh, Frelsari
- Sálir, tit, sum eftir frelsu stunda
- Sami Jesus, sami Jesus
- Sannhjartað, heilhjartað, trúføst og lýðin
- Sæl er sálin
- Send honum boð, sum navnið Jesus ber
- Send tínar streymar av náði
- Sendið ljós
- Sig ikki Harrans náði nei
- Sig mær ta gomlu søgu
- Sig mær ta gomlu søgu, sum gleðir sál og sinn
- Sig tað aftur við meg, Jesus
- Sig tað aftur við meg, Jesus
- Sig vilt tú ei trúgva á Jesus
- Sig, hvussu góður Harrin er
- Siglir tú lívsins, hitt stormandi hav
- Signað og dýrt er at vita
- Signað veri blóðkeldan góð
- Signaða stund, tá ið ljóða skal hátt
- Signingarskúrir eg sendi
- Sjálvur eitt einki, einki
- Sjólátna sál, sum onga bjarging sær
- Skal eg í vanda ferðast
- Skammast tú við Harran Jesus
- Skammast við Jesus
- Skarlak, skarlak, er tín synd sum skarlak
- Skiftir á havinum stormur og stilli
- Skjótt eingin skuggi liggur
- Skjótt í Himli skal ein veitsla verða
- Skjótt kemur Harrin og heinta skal síni
- Skjótt skal ljós av himli skyggja
- Skjótt tímaglasið tømist
- Skuggar leingjast, dagur líður
- So eym og mild er Jesu rødd
- So eym og so søt var hans kæra rødd
- So eymur hann meg søkti
- So fremmand tey mær tyktust
- So nær við Guds ríki! Áh, hvat fattast tær?
- So sum eg eri, komi eg
- So sum eg eri, komi eg
- So sum tú ert, ja, uttan alt
- So víða á jørð, sum sól skínur á
- Sorgarmaður navn hans er
- Sorgarstundir renna
- Sov í friði, kæri skattur
- Søguna sig mær um Jesus
- Søt og sæl eru Harrans orð
- Statt stinnur í freisting
- Statt stinnur í stríðnum um sannleik og rætt
- Statt upp, mín sál, syng lovsong nú
- Sterk borg er Gud í lív og deyð
- Stíg fram til fólk mítt og troysta tey
- Stíg upp, mín sál, á Nebo hæddir
- Stúran og sorg hevur her mangan dag
- Sum á morgni sólin bjarta
- Sum áin mót havinum líður
- Sum blóman fellur skjótt og følnar
- Sum ein sterkur streymur
- Sum forðingar tó reisa seg
- Sum hjørtur hyggur tráandi
- Sum Jesus ei nakar á jørðini var
- Sum koparormurin hin dag
- Sum kornið boygt mítt eyga sær
- Sum mínir trúarfedrar
- Sum tú mær, Jesus, sjálvur beyð
- Sum vilstur seyður fjøllum á
- Syndari, hoyr, tú, sum líður neyð
- Synddálkað og óverdig
- Syndin teg jagar
- Syng lovsong og prís og ver glað
- Tá andi mín hin kross kann sjá
- Tá basúnin ein dag ljóða skal, og tíðin úti er
- Tá eg ta náði minnist, Gud
- Tá forðum lærisveinarnir
- Tá hann kemur, tá hann kemur at savna sínar skattir
- Tá ið alt arbeið og stríð liðugt er
- Tá ið eg endan á vegnum skal ná
- Tá ið ferðin er endað, og eg leggi inn í havn
- Tá ið friðfult heim vit náa
- Tá ið hvør skuggi burtur er horvin
- Tá ið lívsins stormar súsa
- Tá ið myrkrið valdið fær
- Tá ið nú skjótt móti kvøldi líður
- Tá ið nú vit saman koma
- Tá ið summar er liðið, og heystdagur við
- Tá ið tokan lættir av
- Tá ið tú eina í stríðnum mást standa
- Tá mín sál var í neyð
- Tá náttin er svunnin um skugganna lond
- Tá sálin var mest í váða
- Tá syndarin rætt sær sín váða
- Tað blóðið er, tað blóðið er
- Tað er aldri so myrkur dagur
- Tað er ein kelda, fylt við blóð
- Tað er eitt fast orð: Hann er vár friður
- Tað er eitt land, har gleðin ei
- Tað er lív í at síggja hin krossfesta mann
- Tað er nakað í Himli hjá børnum at fá
- Tað er so gott at elska Gud
- Tað er sól í míni sál í dag
- Tað kemur ein tími hjá tær og hjá mær
- Tað livir ein songur, eitt undurfult lag
- Tak mítt lív, og veri tað
- Tak tíð til at halgast
- Takk, Gud, fyri tað, tú gevur
- Tala við Jesus! Jesus teg fatar
- Tann dagur, Gud, tú gavst, er liðin
- Tann kærleiki, hann til mín bar
- Tann náðin í Guds hjarta
- Tann, í skjóli hins hægsta er
- Tann, sum á Guds einborna Son trúgva vil
- Tár ei kunnu frelsa
- Tær heiður, Alvaldi, himlarnir bera
- Tær leingist mót lukku – men hvar er hon, hvar
- Teg vil eg elska, tú mín styrki
- Teir droymdu víst ikki um vanda
- Teir níggju og níti kendu seg
- Tey siga mær, søgan er gomul og kend
- Til Golgata í andanum
- Til hetta fagra, fagra land
- Til Jesus verður sál mín drigin hvønn dag meiri nær
- Til náðina skyldi eg alt
- Til sín kross á Golgata
- Til tín, áh, Jesus, rópi eg
- Tilbiðið vár Kong í Himlinum hátt
- Tín armur, Jesus, einaferð
- Tín dag við Gudi byrji tú
- Tín Frelsari tolin tær bíðar í dag
- Tín kærleik eingin hugur skilja kann
- Tín náði, himmalski Faðir
- Tín veg, áh, Gud, ei mín
- Tit Harrans fólk í dag
- Tit hermenn Krists, nú farið so treystliga í stríð
- Tit trúføstu, komið
- Títt dýra blóð, sum rann
- Títt evangelium
- Títt lív er stutt, áh, syndari
- Títt lív, tað gavst tú mær
- Tó at bylgjan, vill og há
- Tonk, einaferð er tokan burtur svunnin
- Torir Jesusi tú fylgja?
- Torir Jesusi tú fylgja?
- Tornakrýndan trænum á
- Troytta sál, sum ófrelst gongur
- Troyttur og vilstur og sokkin í synd
- Tryggur í Jesu ørmum
- Tú ævigi klettur, mítt skjól er hjá tær
- Tú einki kanst gera til frelsu
- Tú elskar meg, eg veit tað væl
- Tú ert góður, á Gud
- Tú hesa hugsan kanska hevur
- Tú hevur, Jesus mildi
- Tú Ísraels Hirði og mín
- Tú kemur, Jesus, til mín inn
- Tú sært ei meg, tú sært ei meg
- Tú stendur, Harri Jesus
- Tú sum brotið hevur míni trælabond
- Tú talar, tú talar um veður og vind
- Tú tín kongastól
- Tú, Gud, sum skapti fyrsta mann
- Tú, sum frelsir, áh, hvør signað
- Tú, sum viltist burt frá heiminum
- Tykist tað, sum stríðið verður tær ov hart
- Um dagin við mítt arbeiði
- Um eg átti alt, bert ikki Jesus
- Um friður sum flóðin skal fylla meg her
- Um Guds Lamb er vár lovsongur her
- Um her vit allan heimin kunnu eiga
- Um hitt stóra hav vit sigla
- Um kærleikan, meg søkti
- Um mín Frelsara eg syngi
- Um nakar nú meg spyrja vil
- Um nú Jesus kom í dag
- Um stormur og myrkur er sál tíni í
- Um tín synd enn er reyð sum skarlak
- Um vit trúgva á Gud
- Undir krossi lá hin leiðin harða
- Undurfull Jesu náði var
- Undurfulla frelsu fann eg
- Upp, hvør ein sál á foldum her
- Upp, mín sál, tín Gud teg leiðir
- Úr Himli til jarðar í fornari tíð
- Út frá Guds trónu ár eftir ár
- Út loyst – áh, tann gleði at siga
- Út úr teim skuggum, sum her niðri tyngja
- Úti í oyðimørk leitar
- Uttan Kristus, uttan frelsu
- Vakrar fruktir veittra, smíla
- Vár Gud hevur sagt, og hann halda tað vil
- Vár Harri, tú, sum einaferð eitt brúdleyp signaði
- Vár krossur stendur fast
- Var tað fyri meg, bert fyri meg
- Veitst tú, hvat ið tað er, bert at trúgva
- Vel fyri meg tann veg, eg ganga má
- Ver tú hjá mær, nú náttin kemur á
- Verdur, verdur, verdur prís og allan heiður
- Verðin í synd enn svevur
- Vetur var í mínum hjarta
- Við altar Ísraels
- Við altarið var eg, og Lambið eg sá
- Við Golgata eg stóð ein dag
- Við Jesu hjarta frið eg fann
- Við krossin tín, áh, Jesus
- Við tráan mítt hjarta minnist hin stað
- Vilstur í toku, veikur og troyttur
- Vilt tú eiga Jesus, leysur, glaður, fríur stá
- Vilt tú, at Jesus skal koma tær nær?
- Vinur, áh, hvør ert tú sligin
- Vinur, vilt tú okkum møta
- Visti tú, hvør Jesu hjarta
- Vit eru bert fremmand og gestir
- Vit koma, áh, vár Faðir
- Vit prísa tær, Harri
- Vit savnast aftur í títt navn
- Vit sum gestir ganga her
- Vit tala um Himmalsins stað
- Vit vildu Jesus sæð, tá skuggar leingjast
- Vit vita ei, nær stundin er
- Vit, Harri, søkja teg í dag
- Yvir hitt villa og brúsandi hav
- Zion, tú Guds egni staður


c: text/html

text:
Orð og lag: Swangah Dangah
Niðurlag: Hetta fer út til alt Føroyar, 18 oyggjar, vit liva og doyggja har, so minst til! Hetta fer út til alt Føroyar!
Gev mær meira grind (kom!), fokk um tað er synd (kom kom við!).
Hetta fer út til alt Føroyar, 18 oyggjar, vit liva og doyggja har, so minst til!
Hetta fer út til alt Føroyar! x3
1. Cren: Eg var føddur i 80´unum, við tí skeiva roykinum i lungunum, ein 9mm i munninum.
Aldrin runnið, fari aldrin at renna! Skrivi til min pennur fer at brenna, hoppi i mítt track-suit og
aftur at selja, lat meg fortelja:
Eti svín uttanfyri hjá Muldi, Suðuroy, Norðoy, Brixton Bully, eitt sinnisjúkt hospital, eg renni runt við!
Nakrir kaldir klettar (Steen: Cren er fokkin svangur) og flettir alla kappingina upp, sum veðrar.
Og hetta prentar SD á New-Era keppar. Hjarta bankar, tá vit eyguni senda.
Tí sjálvt um flogfarið ikki lendir, fer mín høgra hond altíð at gera tað betur.
Fokk eitt fróðskaparsetur, fái karakterir ígjøgnum øll míni problemir.
2. Steen: Vælkomin til Føroyar har tjaldrið er eitt beist, seyðarhøvd, skerpikjøt, føroyska húgvan situr skeivt.
Vit liggja nr. 1, greitt krevjandi. Vit tóku tað, sum Elin í Stórustovu kenni eg positiónina.
Eingin betur her, ja, tað hevur tú rætt í. Frá Vestmanna til Skopun, og skund til Klaksvík.
Alt mítt er svakt rím, sum hjartað er lagt í. 24/7 mín vakt tíð er altíð.
Vit hanga í, so kom og fokkin fylg okkum. Øll Føroya fólk siga: (FOKK PAUL WATSON!)
Sjúkur, djúpur føroyingur við grindaknív, trúgv mær, eingin vil síggja eina mynd av tí.
Vit koma stormandi við fullari ferð og um barrin er opin, so drukna vit her.
Swangah Dangah – tríggir leysir búrhundar, og pulsurin í rappi er tað, ið nú dundrar.
3. Ragnar: Við Tórshamarinum í hond, vit smekka beint á høvd,
so tað verður fest fast, orðini vera ei gloymd!
Føroyskt rap, ja, vit gera eina roynd og sláa alt niður sum hoyggj.
Representera hvørja bygd, og hvørja oyggj! (Hvar eru vit staddir?)
62 norð, 6, 45 vest. Hoppa umborð, tær tørvar ein bjargingarvest.
At royna at flowa við okkum, er sum ein vitleys test,
tí alt vit gera, er gjørt av mót og respekt.
Kaldar føtur møta sjálvsálit og intelligens,
víkinga blóð, tríggir kleyvarir og eitt sindur Írskt held.
(Øll eru blást her,) vit skylda bara uppá veðrið.
Fokk Black Sheep, eg drekki blóð úr einum veðri!
Standi við rættum ryggi, sum Nólsoyar Páll,
brenna torv og blæsa Risan og Kellingina um koll!
Hetta er føroyskt, hetta er mergjað, hetta er rátt,
tit snerkja tí hetta er “in your face” sum tit merkja.
So kooom núúú!

robotstxt: allowed

filter: keep


text:
Loyvi at geva bóndum loyvi at skjóta gæs, var ikki bygt á haldgott prógv um fíggjarligan miss, ei heldur fekk tað stuðul frá nakrari serkønari vitan, uttan tí eina áhugabólkinum sum hevði reist málið. Um eg minnist rætt, so mæltu trýggir hoyringsmynduleikar ímóti, at broyta lógina, og ein (Búnaðarstovan) mælti fyri. Avgerðin bleiv sum kunnugt, allíkavæl at geva bóndum undantaksloyvi at skjóta grágæs.
Nú trý ár seinni verður borið framm, at tilsamans 530 grágæs eru fráboðaðar sum skotnar, og annars er ongin nýggj vitan innsavnað. Vit vita framvegis onki um føroyska bústovnin, um hvussu hann er knýttur at stovnum aðrastaðnis við innflyting og útflyting, vit vita onki um hvussu nógv kemur undan. Øll hesi vistfrøðiligu mátini sum eitthvørt sivilisera land hevði kravt av sínari náttúruumsiting, hava vit ikki. Vit vita ikki um 530 gæs er for nógv ella for lítið til at tryggja at grágásastovnurin ikki verður oyddur. Ein nýtist heldur ikki, at verða serfrøðingur, fyri at vita at tølini sum verða rapporteraði, eru sannlíkt ein undirmeting av tí veruliga talinum. Hetta hava vit ei heldur nakra vitan um. Øll vitanin sum skal tryggja at grágásastovnurin verður veiddur burðardygt er og verður ikki innsavnað.
Tað kom ikki bak uppá nakran, at fólkaflokks landstýrismaðurin onki legði í náttúruna ella frøðina í 2014, men at sitandi landstýrismaður nú velur at leingja tað loyvi, við nøjaktiga somu vitanar manglum sum seinast, verður ein strikað í rokningina hjá honum. Hetta er eisini rættiliga yvirraskandi, fyri tey ið høvdu ímynda sær, at núverandi landstýrismaður hevði ítøkiligar ætlanir, at umsiting av føroyska náttúrutilfeinginum skuldi byggjast á vitan og lívfrøðilig atlit.
Henda lógarbroytingin bleiv gjøgnumførd við tí lyftinum at vitan skuldi innsavnast. Tað er ikki uppfylgt. Er tað ikki rættiliga absurd at ein fuglastovnur, skal umsitast av tí sama stovninum sum ynskir at minka hann? Búnaðarstovan hevur ikki nakrastaðni í sínari endamálsorðing at hon skal syrgja fyri burðardyggari veiðu av einum villum fuglastovni. Og um ein teljing verður gjørd, finst so nøkur vísindalig ekspertisa til at siga hvussu stórur ein burðardyggur stovnur er?
Grágásatýning liggur sum málsøki hjá Búnaðarstovuni. Tað vildi svara til at Visit Faroe Islands fekk ábyrgd at umsita føroyska likkustovnin, tí at likkur gera seg inn á ferðafólk. WTF!?
Donald Rumsfeld segði “There are known knowns, known unknowns, and unknown unknowns”. Tað tragiska við hesari óseriøsu praksis sum bleiv gjøgnumført í 2014 er at vit vita akkurát líka lítið nú sum vit gjørdu tá, og tað er onki útlit fyri at hetta verður nakað betri. Í hesum førum hava vit bara unknown unknowns.
Tað hevði ikki verið óvæntað at Landstýrismaðurin fer at siga at kanningar verða nú settar í verk, men eg loyvi mær at ikki trúgva tí fyrrenn eg síggi tað. Vit bíða á 10. árið eftir einari náttúruverndarlóg, og vit bíða framvegis eftir einari dagførdari rottukunngerð sum hevur verið á gáttini í yvir 3 ár.
Meir kann lesast um grágásina her


text:
- Publiceret den 29 oktobur 2010
- Víst: 2756
Frá 01.11.2010 er tann gamli hagaparturin Fyri oman Rætt søga. Tann gamli hagin var 80 gyllin og er nú býttur sundur soleiðis, at bygdin hevur fingið tveir nýggjar hagar. Annar hagin - umfatandi Fjallið - hevur søkt um at eita Ambadalur, og telur 32 gyllin. Hin hagin - umfatandi restina av gamla Omanrættarhaga - telur sostatt 48 gyllin. Markið haganna millum gongur úr Neytaliðinum, niðan á Barmsbrekku, niðan á Háls, eitt sindur norður um Rógvugil (niðan fyri Festirstein) og haðani oman á Róuna. Tað var á heysti í 2006, at fleiri eigarar - ið nú eiga í Ambadali (søkt um navnið, men ikki staðfest) - løgdu fram ynski um at býta Omanrættarhaga sundur. Ynskið var m.a. grundað á, at ein minni hagi var lættari at røkja, og fjalldagarnir gjørdust samstundis bæði styttri og lættari. Henda grundgevingin er røtt, tí Omanrættarfjalldagurin hevur altíð verið strævin og langur. Nógvur seyður at handfara, og ta tíðina, tá ið 3 gongur vórðu riknar av Ambadali, var mangur toygdur úr hvørjari lykkju (flótandi í sveitta). Tann skikkurin (at reka 3 gongur) varð avlagdur umleið 1970. Ólíka fittligari verður tað nú hjá teimum nýggju høgunum at reka sær allan seyðin í einari gongu.
Fjallskipanin á Hálsinum (1988).
Nú tann gamli Omanrættarhagi er farin í søguna, er tað ikki ógrundaður ótti, at navnið Stóri Hagi fer sama veg. Tað kundi vera tikið soleiðis til: "Í morgin fara teir á fjall í Stóra Haga." Stóri Hagi er burtur, men nú hann er festur á blað, kunnu eftirkomararnir - ið hvussu er - lesa seg fram á hann.
Ambadalur er ein rættiliga kendur, væl vallaður dalur, og tað er bara ein steinur (Festirsteinur) á honum. Rætt er tað, um allir hinir steinarnir koma undir heitið: smásteinar ella steinpirrur(!). Fara vit at pilka við sjálvt navnið (Ambadalur), so kunnu vit beinan vegin siga, at upprunin til navnið ikki er staðfestur - og verður tað neyvan.
At eitthvørt samband hevur verið í millum sjúku, Ambadal og Eiði eru seiglivaðar sagnir um. Andreas Weihe hevur hesa (stytt) í bók síni "Søga og søgn":
Fleiri kenna óivað søgnina um eini systkin við Gjógv, ið hjálptu eiðisbóndanum við at ambæta neytunum, meðan hervilig sjúka gekk á Eiði. Eiðisbóndin átti dal, ið nevndist Hóvadalur, og hann var so glaður fyri hjálpina, at hann gav teimum Hóvadal afturfyri. Einasta treytin, hann legði við, var, at Hóvadalur hereftir skuldi eita Ambætadalur, tí systkini høvdu fingið dalin fyri at ambæta neytunum hjá eiðisbóndanum.
-- Eitt heimildarfólk við Gjógv sigur hesa søgnina: Eiðismenn áttu dalin í gomlum døgum. Rógvugil var mark. Tá ið svartideyði gekk (umleið1350), stóð illa til á Eiði: bygdin ruddaðist næstan út. Ein genta fór tá hiðani frá Gjógv ella úr Funningi yvir at passa tey sjúku. Hon varð ikki rakt av sjúkuni. Sum tøkk fekk hon dalin afturfyri. Ein søgn er ein søgn, og tí skulu vit ikki hefta okkum ov nógv við hana, men tað hevur altíð ligið á ljóði, at tað hevur verið eitthvørt samband millum Eiði og Ambadal. Hvussu mangan hevur tað t.d. ikki verið á munni, at Róáin og Rógvugil munnu hava verið mark millum Eiði og Gjógv?
Christian Matras nevnir í Varðanum, at "Ambi" er stytting av navninum Arnbjørn, og at Ambadalur sostatt upprunaliga man hava itið Arnbjarnardalur.
Á alnótini eri eg komin fram á tvey staðanøvn í Íslandi, ið byrja við forskoytinum amb. Nøvnini eru Ambáttardalur og Ambattardalur. Dalarnir eru báðir á Norður-Vesturlandinum – eystanvert Húnaflóa. Tað áhugaverda í hesum, haldi eg vera tað, at forskoytið "ambáttur" merkir trælkvinna (tænari) – ella ein, ið arbeiðir fyri ein annan og fær mat og tak yvir høvdið í løn. Hesi bæði íslendsku nøvnini stuðla uppundir, at navnið Ambadalur kann vera sprottið av sama runni, og áðurnevndu sagnir bera á sama borðið. Kanska onkur lesari ressast við og kemur við einum boði upp á upprunan til navnið: Ambadalur!!.
Í myndasavninum (oktobur 2010) eru m.a. nakrar myndir, ið hava samband við hagabýtið.


text:
Lerwick
Lerwick (skotskt gæliskt: Liùrabhaig), grundlagdur uml. 1653, er størsti býur og høvuðsstaður í Hetlandi. Har búgva umleið 7.070 fólk.
Lerwick er norðasti býur í Skotlandi. Skansin Fort Charlotte ið varð bygdur í 1665 er navngivin eftir drotningini hjá Georg 3 kongi, og er ein av best vardu skansunum í Skotlandi. Navnið kemur av norrønum: Leirvík.
Úr Lerwick er ferjusamband til Aberdeen á skotska meginlandinum og Kirkwall í Orknoyggjum (NorthLink Ferries) og til smærru oyggjarnar Bressay og Out Skerries. Í nøkur ár sigldi Smyril Line uppá Lerwick, men økonomiskt grundarlag var ikki fyri hesi sigling.
Myndir[rætta | rætta wikitekst]
Lerwick, oyggin Bressay í baksýni.


text:
Orð: Alfred P. Gibbs
Týtt: Sigurd Berghamar
1. Bíblian hin kæra, dýri skattur vár,
ævinleikans Orðið grøðir sálarsár.
Boð hon ber frá Gudi, synd fordømir hann,
men við Kristi deyða øll hann frelsa kann.
2. Lív mær gevur Orðið, mettar mína sál,
veitir vápn til verju, ráð til dagsins mál,
hevur fjøld av lyftum, lýsir mær mín veg,
og í hvørjum tørvi hjálp har finni eg.
3. Ognist mær so Orðið, trúgv mín, mennist hon,
treingist trá til álit á Guds egna Son.
Tryggur í hans ørmum lýðin gerist eg,
vaksandi í náði gangi Harrans veg.


text:
Thursday, June 12, 2014
Ólavsøkuframsýningin 2014
Ólavsøkuaftan klokkan 15 letur tann ordiliga Ólavsøkuframsýningin, tann í Listasavninum upp og tað er um at halda seg framat, tí upplatingin verður festlig. Seinastu árini hava vit ásannað, at føroyska undirgrundin kanska ikki er so full av olju, sum hildið varð einaferð, men hon er ikki tóm fyri tað. Møguliga livir listarliga undirgrundin betri í Føroyum í løtuni enn hon hevur gjørt leingi. Hon nørist eftir øllum at døma av kjakinum og av áhaldandi ónøgdini millum fólk, antin tað snýr seg um ymsar politiskar avgerðir ella um arbeiðið hjá fjølmiðlunum. Sigast má, at samfelagskjakið er í hæddini og fáar tjóðir eru so óførar á facebook sum okkara. Vónandi fara verk á Ólavsøkuframsýningini eisini at elva til kjak, m.a. verkini, sum eru inspirerað av sangheitum hjá bólkinum 200 á fløguni Vendetta. Aftur í ár er talan um eina um somu tíð kurateraða og sensureraða framsýning, sum fevnir breitt um fleiri ymisk listasløg og crossover verkætlanir. Pláss er tó eisini til meira siðbundin innsløg t.d. eitt úrval av undurvøkrum grafiskum prentum hjá vegaranum, Janusi Kamban sála, sum testamenteraði hús síni í Havn til at vera virkandi listafólkabústaður. Hetta arbeiðið er loksins at enda komið, og møguligar inntøkur fyri áðurnevndu prentmyndir og skitsur fara til endaligu umvælingarnar av húsinum og tað merkir jú, at samtíðarlistafólk fara at njóta væl av hesum. Tað er enn sum áður Listafelag Føroya, ið skipar fyri Ólavsøkuframsýningini, og aftur í ár er Kinna Poulsen kurator. Øll eru hjartaliga vælkomin at senda inn fotomyndir av verkuppskotum til Ólavsøkuframsýningina 2014 saman við heitum, tøkni, stødd og evt. prísi. Framsýningin tekur evnisligt støði í sjálvari ólavsøkuni, sum fyri summi er meira ball enn tjóðarhátíð, meðan onnur ganga serstakliga høgt uppí tjóðskaparligt correctness, um eitt nú tjóðarbúnin verður viðfarin á rættan hátt. Millum luttakararnar á Ólavsøkuframsýningini verða Bárður Jákupsson, Sámal Blak, Randi Samsonsen, Tóroddur Poulsen, 200, Sakaris Stórá, Hanni Bjartalíð, Fríða Matras Brekku, Bárður Oskarsson, Sissal Kampmann, Claus Carstensen, Hansina Iversen, Jóhan Martin Christiansen og Janus Kamban umframt mong onnur. Ólavsøkuframsýningin letur upp í Listasavni Føroya ólavsøkuaftan, 28.juli klokkan 15.00.
(KP)
Posted by Listin at 8:57 AM


text:
Liberia gjørdist sjálvstøðugt ríki í 1847 og hevur ongantíð verið hjáland. Tí er landið elsta frælsa lýðveldið í Afrika. Í 19. øld hjálpti felagasskapurin American Colonization Society túsundtals leyslatnum trælum at fara úr USA og heim aftur til hetta landið í Afrika. Hetta varð upprunin til landsnavnið Liberia, sum merkir "frælst land". Liberia hevur enn nógv samband við USA. Í tíðarskeiðunum 1989-1996 og 1999-2003 var borgarakríggj her, og búskapurin í landinum er fullkomiliga oyðilagdur.
Seinastu árini hevur verið stríð ímillum ymisku fólkasløgini í Liberia, t.d. Ímillum kpella-, bassa- og krufólkið. Stríðið harðnaði, og í 1989 brast á borgarakríggj í landinum. Kríggið elvdi til miklan skaða og steðgað búskapinum, sum var veikur frammanundan. Helvtin av fólkinum hevur verið noydd at flýggja heiman, og fólk hava svøltað, tí at so ilt hevur verið at útvega mat í krígsherjaða landinum.
Ein av høvuðsatvoldunum, at Liberia hevur havt nógv samband við USA, er, at amerikanskar fyritøkur eiga stórar gummilundir í landinum. Tær hava í mong ár verið av størstu arbeiðsplássum í landinum og hava verið týðandi inntøka hjá Liberia. Kenda amerikanska dekkfyritøkan Firestone hevur verið ein av fremstu fyritøkunum í liberisku gummivinnuni. Gummi verður vunnið úr kleimnu seyjuni, sum setur úr gummitrænum, tá ið djúpar flikur verða ristar í børkin á tí.
Fyri øldum sínan vóru stór ríki, t.d. Ashantiríki og Maliríki, í tí øki, sum verður nevnt Vesturafrika. Søgur um nógv gull drógu evropearar higar, og í 1880-árunum var næstan alt Vesturafrika evropeiskt hjáland. Vesturafrika vann ikki sjálvræði aftur fyrr enn í 1960-árunum. Hóast nógv olja, gull, viður og annað náttúrutilfeingi er her, eru næstan øll 15 londini í Vesturafrika fátæk lond. Her búgva ógvuliga mong fólkasløg - bara í Nigeria eru fleiri enn 200 fólkasløg og ættarbólkar. Stóra fátækadømið og stríð ímillum fólkasløgini hava verið atvold til drúgvan politiskan ófrið í flestum londum í Vesturafrika.
Vesturafrika kann sigast at vera býtt sundur í ein norðara og ein sunnara part, tá ið talan erum veðurlag og landslag; sama kann verða sagt um tað átrúnaðarliga. Fyri norðan eru flestu fólk muslimar, fyri sunnan eru mong fólk kristin. Í øllum Vesturafrika eru eisini gamlir afrikanskir átrúnaðir, t.d. voodoo, sum er vanligur í Benin.
Fórt tú eina ferð norðaneftir og suður ígjøgnum hesi stóru lond, hevði tú sæð ógvuliga hugtakandi og fjølbroytt tropulandslag. Gróðurin hevur lagað seg eftir, hvussu nógv avfallið er. Suðuri við strondina regnar illa, men fyri norðan regnar lítið, og har er javnan ringur turkur. Sumstaðni er regntíð einar 4-6 mánaðir. Tað, ið eftir er av árinum, kemur ikki dropi av luftini.
Í hesum parti í Afrika eru tvey púra ólík sløg av búnaðarfólki - bøndur og flakkfólk. Bøndurnir hava bygt sær hús tætt við smáu jarðarteigar sínar, har teir dyrka grøði til seg og síni. Summir dyrka eitt sindur at selja, t.d. kakao ella oljutrø. Flakkfólkini, t.d. fulanifólkið, fara tvørtur um alt økið við fenaði sínum at fáa fenaðin á beiti. Flestu flakkfólkini búgva í turrlendinum fyri norðan, har illa ber til at dyrka jørðina.
Kornsløgini hirsa og rís verða dyrkað víða um í Vesturafrika. Hirsa er vanlig grøði í turra lendinum fyri norðan, men rís veksur best, har avfallið er nógv, soleiðis er eisini við rótplantum sum t.d. jamsrót og maniok. Ein hin best dámdi rætturin er jarðnøtastúvningur og jollofrís, ið er senegalskur serrættur av rísi, tomat, leyki og kryddi, sum verður etin aftur við steiktum kjøti.
Maniok og jamsrót verða kókað og etin t.d. aftur við fiski, høsnarungum ella geitakjøti.
Norðari partur í Vesturafrika er í heitasta Sahara. Her veksur næstan einki. Oyðimørkin breiðir seg ella minkar eftir, hvussu turt tað er í útryðjuni í oyðimørkini.
Karga og turra graslendið og runnalendið norðuri í útryðjuni í oyðmørkini verður nevnt Sahel - orðið merkir oyðimarkarstrond á arabiskum. Bara heilt fá trø vaksa í hesum lendi.
Longri suðuri regnar meir - her er savannan, ið eru víðar grasfløtur. Har vaksa akasiutrø, baobabtrø og onnur trø spjødd. Stórur partur í Vesturafrika er savanna.
Suðuri við strondina regnar illa; her veksur tropuskógur. Her eru mong dýr, og her vaksa nógvar plantur, men ikki í so stórum meingi sum í regnskógunum í Miðafrika.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Monrovia
Vídd: 111.370 km2
Fólkatal: 3,441,790
Alment mál: enskt
Átrúnaður: afrikanskir átrúnaðir 70% islam 20% kristindómur 10%
Stýrislag: lýðveldi við forseta
Gjaldoyra: Liberiskur dollari (LRD)


text:
So byrja vit 'fresh' aftur eftir summarferiuna. tað gleðir okkum at síggja tykkum øll aftur, og bjóða nýggjum børnum og foreldrum vælkomnum í okkara snjallabjallu :D
Nakrar kreativar myndir frá viku 35 :) Hesa vikuna hevur verið ðrokan í fjørðuni' í Smíð ;)
So fór vika 34 eisini aftur um bak. Vit hava hugna okkum max; spælt, klipt, klistra, mála, og nógv annað. Í vikuni hátíðarhildu vit føðingardagin hjá KÍ, við bláðum eplamosi og saft - hetta vildu børnini vera sera stuttligt. Og at KÍ so vann omaná tað heila, er bara FANTASTISKT! ;)
So settu vit hol á viku 33. Hendan vikan hevur verið merkt av forvitnum og spentum 1. floks børnum, stórum og stoltum 2. floks børnum, og ikki at gloyma sjómannadegum. Ein deilig vika! :D


text:
Hjartaliga vælkomin til stuðulskonsertina “ Gloym meg ei” í Reinsarínum næsta sunnudag kl 16.
Stuðulskonsertin er til frama fyri virksemið hjá Beranum/ Felagið pinkubarnadeyði og verður skipað sum ein hugnalig og avslappandi løta við tónleiki og hugleiðingum.
Tónleikarar, ið framføra verða, Rani Nolsøe, Steintór Rasmussen, Døgg Nónsgjógv og Allan Tausen.
Oddvør Poulsen, leiðari í Beranum bjóðar vælkomin og Sólgerð Foldbo fer at siga frá síni søgu.
Kom við og stuðla einum góðum endamáli – øll eru hjartaliga vælkomin!
Atgongumerkir verða seld við dyrnar og kosta 50 kr. Møguleiki er eisini at keypa kaffi/the ella køku og stuðla við peningagávu.


text:
Góðar appir
Tú kanst taka niður pro.medicin.dk 2015-app, sum hevur upplýsingar um allar marknaðarførdar tilbúningar í Danmark við upplýsingum um stuðuls- og útflýggjanaráseting. Upplýsingarnar verða tiknir niður frá pro.medicin.dk, ið er heilivágsupplýsing til yrkislærd.
Heilivágsámminari kann minna teg á at taka heilivágin á rættan hátt. Hann er samstundis eitt amboð at skráseta blóðsukur, blóðtrýst og vekt í styttri ella longri tíðarskeið. Tú kanst stýra fleiri brúkarum, t.d. kanst tú hjálpa maka ella børnum at minnast heilivágin. Les meir um appina her
Sjúklingahandbókin er ein elektronisk handbók, har tú kanst leita í meira enn 3000 greinum um sjúku og meira enn 2000 myndum, sum tekningar, røntgenmyndir, fotomyndir, teknifilmar og sjónbond. Tú kanst goyma tínar yndisgreinir og deila okkurt úr Sjúklingahandbókini við onnur um t-post og Facebook.
E-kvit kann hjálpa tær at sleppa av sigarettarnir ella so líðandi minka um nýtsluna av nikotintilbúningum.
Europakommissjónin hevur gjørt eina app um "Tað bláa sjúkratryggingarkortið" til snildfonir, ið kann vísa borgarum til røttu heilsuhjálpina undir steðgi í einum ES-landi, Íslandi, Norra, Liechtenstein ella Schweiz.
Við appini kann ein síggja:
- Hvørjar viðgerðir tryggingin fevnir um
- Hvussu ein kemur í samband við ein viðgera, sum tryggingin fevnir um
- Hvussu møgulig afturgjalding av kostnaði fer fram
- Vanligir upplýsingar um kortið, nær tað er útskrivað, trygging og gildið o.a.
Nýggja appin hjá Hjartafelagnum vísir leiðreglurnar til fyrstuhjálp. Stig fyri stig kanst tú lættliga fara ígjøgnum tað, tú skalt gera og skjótt minna teg aftur á, hvussu tú eigur at bera teg at undir einum hjartasteðgi.
Við ókeypis appini há Diabetesfelagnum Diabetes &Kulhydrattælling, hevur tú altíð insulinroknara og vøruyvirlit í lummanum. Appin roknar heildina av kolhydrati í máltíðini og tín egna insulintørv.
GlaxoSmithKline hevur gjørt eina ókeypis app, har foreldur kunnu finna upplýsingar um eyðkenni hjá sjúka barninum og upplýsingar um tær vanligastu barnasjúkurnar. Appin hevur eisini ein skamtroknara, so ein kann rokna rætta skamtin av paracetamol til børn.
Halt skil á, nær og hvussu ofta tú hevur høvuðpínu, hvat elvir til hana, eyðkenni, heilivágsnýtsla, aðrar viðgerðir og nógv afturat.
Pfizer hevur ment appina og fingið hjálp frá Dansk Hovedpine Center, Glostrup Hospital.
GlaxoSmithKline er komin fram við einari nýggjari app til astmasjúklingar. Umframt eina dagbók hevur appin eina astmaeftirlitsmáting og opstigaðar upplýsingar um orsøkir nærindis tær, som kunnu skapa astmaeyðkenni t.d. pollen, veðurlíkindi og dálking. At enda eru upplýsingar um 30 evnir viðvíkjandi astma.


text:
Hvat kanna vit ?
Blóðtrýst
Er blóðtrýstið ov høgt, økist vandin fyri hjarta- og æðrasjúkum. Vandin fleirfaldast, um tú eisini roykir, hevur ov høgt kolesteroltal og diabetes. Ov høgt blóðtrýst í sjálvum sær gevur sjáldan nøkur eyðkenni.
Kolesterol
Hevur tú ov nógv kolesterol í blóðinum, økist vandin fyri hjarta- og æðrasjúkum, til dømis blóðtøppum. Tú merkir ikki sjálv/ur, um kolesteroltalið er ov høgt.
Blóðsukur
Tú varnast ofta ikki sjúkueyðkennini fyri diabetes (týpu 2). Óviðgjørd ella illa viðgjørd diabetes kann, sum frá líður, føra til álvarsligar fylgisjúkur.
BMI og miðjumát
(Body Mass Index) yvirvekt og fiti økja um vandan fyri diabetes 2, hjarta- og æðrasjúkum, serliga um fitin situr um miðjuna.
Lungnavirkni
Verður kannað hjá astmasjúklingum og roykjarum og vísir, hvussu statt er við lungunum. Kanningin bleiv upprunaliga gjørd fyri at staðfesta astma, men hevur víst seg at vera eitt týdningarmikið amboð til at staðfesta KOL (Kronisk Obstruktiv Lungelidelse) tíðliga.
Prísur
Kostnaðurin fyri eina heilsukanning er 250 kr. og fyri eina uppfylging 50 kr.
Uppfylgingin verður gjørd á leið 3 mðr eftir heilsukanningina
Ring og bið um tíð til heilsukanning
Tjaldurs apotek
Tlf 341100
e-mail jona.mine@apotek.fo ella katy.hansen@apotek.fo
Norðoya Apotek
Tlf 472500
e-mail maria.olsen@apotek.fo
Eysturoyar Apotek
Tlf 473400
e-mail elly.justinussen@apotek.fo ella annam@apotek.fo


text:
Grein á portal.fo
Nú um dagarnar varð kunngjørt, at eitt "Human Performance Laboratory” (HPL) var sett upp í hølunum hjá granskingardeplinum iNOVA í Havn.
ÍSF fegnast, nú eitt slíkt sentur er tøkt hjá føroyskum ítróttafólki. Hetta hevur leingi verið eitt ynski hjá nógvum sersambondum í ÍSF. Føroysk ítróttafólk – og kanska serliga úrvalsítróttafólk – hava verið noydd at leita sær uttanlands at útvega sær slíkar testir. Hetta hevur í mongum førum verið tvørligt og kosnaðarmikið.
Nógv av okkara ítróttafólkum kappast á altjóða støði, og tí er miðvis venjing og menning kravd. Ein liður í miðvísari venjing er eisini at fáa roynt, testað, um venjingin er skiljagóð, sigur Magni Mohr, sum er dagligur leiðari í hesum testsentrinum.
Umframt at vera dagligur leiðari er hann harafturat lektari á Fróðskaparsetrinum, har hann er kendur fyri at hava granskað nógv innan arbeiðsfysiologi, serliga úti í heimi, men annars eisini í Føroyum.
Magni Mohr skrivar millum annað í einum skrivi til ÍSF:
"Á HPL er nú møguligt at gera framkomnar testir av ítróttaspecifikkum kropsligum førleikum. Testútgerðin er framkomin, og er sama útgerð, sum verður nýtt í vísindaligum arbeiðsfysiologskum kanningum, og er hon tískil vísindaliga validerað. Á HPL ber til at gera viðkomandi testir fyri úrvalsítróttafólk í bæði stutt- og langteinaítróttum, bóltspølum, umframt arbeiðsfysiologiskar testir av bein og arm serstøkum arbeiði.”
Við hesum vil Magni Mohr heita á sersambondini at eggja sínum ítróttafólkum at nýta hendan møguleikan, sum fer at menna ítróttagransking í Føroyum, umframt vitanarsamspælið ímillum vísindaliga gransking og praktiska ítróttaumhvørvið.
Í nevnda skrivi frá iNOVA eru settar upp 10 ymiskar testir, ið møguleiki er at gera longu nú.
Til ber at lesa nærri kunning um testirnar á: http://inova.fo/default.asp?menu=538.
Beinta Poulsen


text: Gongur tú ein túr eftir Laugarvegnum, ella eini aðrari handilsgøtu í Reykjavík, so varnast tú skjótt tey sjáldsama fyndugu handilsnøvnini. Umframt at nøvnini eru snøgg og sigandi, eru tey eisini hugvekjandi og bera boð um eina vinnu, ið kínur og kelar fyri málinum. Treyðugt so, onkuntíð eru nøvnini í so sniðfundug, sum til dømis í gallarínum Augnakonfekt. Tað er kanska at fara yvir um markið. Í dagsljósi sæst einki til kreppu. Bara Skifan er stongd. Um kvøldið er Reykjavík tó í øðrum hami. Illa farnir menn, svangir av døgum, liggja heimleisir á gøtuni. Tað havi eg ikki sæð áður og unni mær ikki at avmynda. Morgunmyndirnar omafyri tók eg eftir einum stuttum teini uppi á Laugarvegnum, meðan vit bíðaðu eftir at Bónus lat upp.


text:
Lýst verður nú eftir umsøkjarum um loyvi at framleiða el úr vindorku í Porkeri.
Økið til vindmyllurnar er í haganum Heimari Partur, matr. nr. 242 Porkeri. Samlaði framleiðslumátturin kann í mesta lagi vera 6 MW.
Loyvið kann veitast sambært § 5 stk. 2 í løgtingslóg nr. 59 frá 7. juni 2007 við seinni broytingum um framleiðslu, flutning og veiting av ravmagni.
Umhvørvisstovan kann velja ikki at veita nakað loyvi og kann somuleiðis gera av at veita eitt loyvi minni enn 6 MW.
Sí lýsing viðvíkjandi útboðnum« Aftur
Stongt vegna starvsfólkatiltak
23-05-2018
Verja av fugli á Ramsar-oyggjum
13-04-2018
Skjalasøvnini í Tinglýsingini og Ma…
09-04-2018
Hægstirættardómur um matrikulgjøld
05-04-2018
Dálkingarevni í spillivatni í fýra …
03-04-2018
Órudd og annað burturkast skal ikki…
02-04-2018
Runavíkar kommuna fingið umhvørvisg…
28-03-2018
Sundsverkið fingið nýggja umhvørvis…
28-03-2018
Næmingur úr 9.ð fekk høvi at royna …
16-03-2018
Norðurlendskur stuðul til verkætlan…
15-03-2018


text:
Fríggjadagin klokkan 16 leggur Tóroddur Poulsen fram nýggja yrkingasavnið Fjalir í Klingruni í Norðurlandahúsinum. Savnið, sum forlagið í Støplum gevir út, fevnir um 33 yrkingar, ið eru settar við síðuna av 33 træprentum, sum eru gjørd í Steinprenti seinastu fýra árini. Dømi síggjast ovast og niðast. Í bókini, sum er í stórum broti, er eisini ein hugleiðing um mynd- og orðlistina hjá Tóroddi, sum Kinna Poulsen hevur skrivað. Niðanfyri er Tóroddur avmyndaður í Steinprenti, tá Myndaódnin lat upp í november í fjør.
Tóroddur Poulsen er høvuðsevnið í várútgávuni av amerikanska bókmentatíðaritinum, The Bitter Oleander Press, sum júst er komið út, og fyrr í ár gjørdi Bjørn Kalsø, landstýrismaður við mentamálum, av, at Tóroddur skuldi fáa Mentanarvirðisløn Landsins.
Tóroddur er altíð í gongd, skrivar og prentar. Næsta ár verða 30 ár síðani fyrsta yrkingasavnið Botnfall kom út. Omanfyri fær hann landstýrismannin við mentamálum, Bjørn Kalsø, at seta knyklar í brýr, og niðanfyri lesur hann úr svensku týðingini Utsikt á bókastevnu í Göteborg í september í fjør.


text:
'Skýming’ er heitið á stuttfilmi, sum Anton Petersen hevur gjørt í 2011. Nám hevur keypt rættindi at brúka filmin til skúlabrúks og hevur latið gera uppgávur til filmin.
Anton, sum er úr Havn, hevur leikstjórnað filmin eftir egnum handriti. Umframt at síggja sjálvan filmin her á síðuni, ber eisini til at taka filmin niður í betri góðsku. Umframt uppgávur, er eisini ein frymil gjørdur at greina stuttfilm eftir.
2012 fekk Anton gávugóðs úr Grunni Thorvalds Poulsen av Steinum. Innan Bjørn Kalsø, landstýrismaður í mentamálum, handaði Antoni gávugóðsið, grundgav formaðurin í nevndini, Sigurð í Jákupsstovu, rektari á Fróðskaparsetrinum, fyri, hví valið fall á Anton:
“Skýming er ein stutt søga um ein mann, ið leitar eftir sær sjálvum. Ítøkiligi karmurin er eitt parlag á okkara døgum í Havn við Nólsoynni í baksýni. Anton hevur við hesum filmi sett sær stórar avbjóðingar, sum eisini hava staðið við í langa tíð. Umframt søgugongdina, har mannligi høvuðsleikarin leitar millum barndóm og manndóm, kunnu vit eisini siga, at Anton sum leikstjóri leggur lunnar undir ein sermerktan stíl og máta at bera fram film úr okkara veruleika og náttúru. Umframt tilknýtið til barndómin, ofta lýst við tølandi minnismyndum, tykist Anton í hesum filmi serliga at dvølja við sambandið við náttúruna. Í hesum evnisvali skapar Anton eitt huglag, har vit mitt í tí triviella undrast um skapanarverkið. Anton sýnir eitt myndamál, ið er serstakliga egið og sjálvrannsakandi. Hetta síggja vit serliga í uppafturtiknum nærmyndum av høvuðsleikaranum. Sjáldsomu nærmyndirnar fata vit sum rannsakandi og náðileyst gjøgnumlýsandi sjálvsmyndir av einum leitandi leikstjóra. Leitanin vitnar um strong krøv til sín sjálvs, og krøvini verða sett úr øllum filmiskum vinklum. Uppi við hesum sjáldsama myndamáli hóma vit afturljóð frá stóru filmsmeistarunum, eitt nú Andrej Tarkovsky, sum ung filmslistarfólk her á landi eru farin at skifta orð um. Henda tilvitska um film sum miðil er sjáldsom og so mikið meir verd at stuðla.”
Filmurin ‘Skýming’, uppgávur og frymil kunnu brúkast í elstu flokkum fólkaskúlans og á miðnámi í føroyskum og filmsvísund. Filmurin kann eisini brúkast í tvørfakligum samstarvi á miðnámi millum lærugreinarnar filmsvísund, føroyskt, myndlist og sálarfrøði.
Filmar, sum verða nevndir, kunnu í flestu førum lánast á Býarbókasavninum í Havn, eins og Nám hevur eitt avmarkað savn við filmum til láns. Brot úr filmum, filmsitat, eru ofta løtt at finna á YouTube.
Eru ivamál um tilfarið og film til undirvísing yvirhøvur, eru vit á Námi altíð til reiðar at hjálpa og ráðgeva, alt eftir førimuni.


text:
Eilif Gaard nýggjur stjóri á Havstovuni
Fiskimálaráðið hevur sett Eilif Gaard í starvið sum stjóri á Havstovuni.
Eilif Gaard er 53 ára gamal og hevur starvast innan ymisk virkisøki á Havstovuni í góð 20 ár. Hann hevur síðani 2001 eisini verið adjungeraður lektari á Náttúruvísindadeildini á Fróðskaparsetrinum.
Eilif er útbúgvin innan lív- og evnafrøði á Odense Universitet, leyk prógv í 1986. Harumframt er hann doktari í lívfrøði við sergrein í vistfrøðiskipanini á føroyska landgrunninum, frá Universitetet i Tromsø í 2001.
Ætlandi tekur hann við nýggja starvinum í seinasta lagi 1. mars 2010. Hann avloysir Hjalta í Jákupsstovu, sum fer frá fyri aldur.
Les um Eilif Gaard í Heilagrunninnum


text:
Orð: Óli Reinert
Lag: William Shrubsole, James Ellor, Oliver Holden
1. Alt, sum er merkt av Harrans hond
og skaparverki hans,
øll draga vil úr deyðans nátt –
áh, tilbið, tilbið, tilbið,
gev Guds verki ans.
2. Gud skapti alt, og tað var gott;
men inn kom synd og deyð;
men Jesus, hann vann deyðans mátt –
áh, tilbið, tilbið, tilbið –
hann veit hjálp í neyð!
3. Í vetraródn og myrku nátt,
tá kenst tú veikur her;
men vend í bøn til Himmals hátt,
og tilbið, tilbið, tilbið –
ja, tað uppi ber!
4. Náttúran vøkur er at sjá
ein vakran summardag;
hvør vøkur er Guds dýrd ei tá –
áh, tilbið, tilbið, tilbið
hann á hesum stað!
5. Lat okkum syngja prís til hann,
sum vildi doyggja her
og okkum aftur lívið vann –
áh, tilbið, tilbið, tilbið –
hann tað verdur er!


text:
Eitt Rachel´s Vineyard Vikuskifti verður hildið 16-18.mars 2018. Vikuskiftið er til hjálp, vón og grøðing fyri kvinnur og menn, sum eru særd av fosturtøku.
Rachel´s Vineyard tænastaner ein altjóða felagsskapur, ið er settur á stovn av Dr. Theresa Burke, við tí endamálið, at bjóða grøðing, frið og vón til allar kvinnur og menn, ið líða og syrgja eftir eina fosturtøku.
Rachel´s Vineyard gevur upplýsing um trauma eftir eina fosturtøku og bjóðar eitt vikuskiftis ”retreat”. Her á staðnum, kanst tú uppliva kærleika og umsorgan.
Rachel´s Vineyard vikuskiftið bjóðar tær ein møguleika, at grunda yvir ta upplivingina, ið tú fórst ígjøgnum í samband við fosturtøkuna, og at seta orð á hvussu hesin missur hevur ávirkað teg í fortíðini og í støðuni sum tú ert í nú. Og her kanst tú eisini fáa hjálp til, at fáa gjørt til kennar, tær óviðgjørdu kenslurnar, ið tú møguliga stríðist við. Tað at koma í samband við onnur, ið eisini stríðast við tí sama sum tú, kann eisini gerast ein vakur háttur at steðga, einari og hvørjari kenslu av avbyrging, ið tú kanska upplivir. Á staðnum kanst tú uppliva at finna frið. Lívið verður endurskapað. Og at enda kanst tú gerast varur við, at ein kensla av vón og meining fyri framtíðina verður avdúkaður.
Ótti fyri tí ókenda ger tað møguliga trupult fyri teg, at røkka út fyri at finna hjálp fyri tað kensluliga og andaliga stríðið ella bardagan, ið tú kanska upplivir aftaná fosturtøkuna, hóast tað hendi fyri nýliga ella fyri fleiri árum síðani. Fleiri av teimum sum eru í retreat toyminum, hava gingið eftir tí somu gøtuni sum tú og hesi hava funnið hjálp, grøðing og vón ígjøgnum Rachel´s Vineyard. Tú verður møtt/ur við forstáilsi, kærleika og umsorgan, tá ið tú kemur.
Fyri meira kunning ella innmelding, vinarliga set teg í samband við Maria Forrestal, tlf: 771700 ; teldupost: m.forrestal2@gmail.com ella Hilda Viderø, tlf: 216785 ; teldupost: grugvan@gmail.com aðrenn 9.mars.
Vikuskiftið verður hildið at einum staðið, sum bert verður kunnaður teimum ið luttaka. Allir luttakararnir á retreatinum, verða møttir og innritaðir í trúnaði, og alt fer fram í trúnaðu.
Maria Forrestal og Hilda Viderø eru skrásett umboð fyri Rachel´s Vineyard Føroyar.
https://www.facebook.com/RachelsVineyardForoyar/ – www.rachelsvineyard.org
Les meira higar: Retræte for abortramte kvinder og mænd – Udfordringen, oktober 2015
http://udfordringen.dk/2015/10/retraete-for-abortramte-kvinder-og-maen
Fleiri upplýsingar


text:
- Denne begivenhed er allerede afholdt.
Filmssýning: Zacharias
19. maj @ 20:00| kr. 80
Í árinum 2000 savnaðist eitt lítið filmslið úti í Hattarvík at gera upptøkur til filmin “Burturhugur – Faroese Observations”. Ein mynd av sjey teimum seinastu fólkunum á hesum fjarskotna plássi.
Ein av høvuðspersónunum í tí dokumentarfilminum var bóndin Zacharias. Síðani vit í 2016 fingu boðini um, at hann var deyður, hevur okkurt onkursvegna áhaldandi eggjað okkum til at leita aftur til allar teir mongu tímarnar við upptøkum, sum vit tá gjørdu við hesum karismatiska, gamla bóndanum, har úti í Fugloy.
Vit fylgdu honum langt tíðarskeið í hansara hóvliga, lítillátna og spakføra gerandisdegi. Bæði í gaman og álvara.
Í hesi nýggju vangamyndini av honum, sum vit nú hava fingið klipt saman og snøggað, hava vit nýtt oynna og øll gerandismál hansara harúti sum lørift. Zacharias vísir seg at umboða eina farna tíð í slitnum, veðurbardum og einføldum rammum. Líkasum ein tann seinasti føroyingurin av sínum slagi gevur hann okkum gávumilt innlit í sína lívssøgu og ikki minst sín litfagra hugaheim við søgum, ið hittinorðaðar verða bornar fram fyri okkum sum dýrgripir. Og geva vit okkum stundir at lurta og skilja, hvørjum bergi hesin samanrikni maðurin er brotin av, so byrja vit at hóma nakrar hornasteinar, sum hansara gamla føroyska bygdarsamfelag var bygt á. Og tað kennist, sum hárini reisast á handarbakinum, tá ið vit ígjøgnum frásøgur hansara sanna, at hetta lítla bygdarsamfelag, í trongum tíðum og uttan nakrar verðsligar hentleikar yvirhøvur og at kalla heilt avbyrgt frá umheiminum, aldi upp menniskju sum okkara høvuðspersón, sum í uppvøkstri sínum fekk við sær førning við eini óalmindiliga fínt innstillaðari kumpass at ferðast ígjøgnum lívið við.
Í hesum nýggja filmi verður nógv fokuserað upp á nærveru, fordjúpilsi, innlivan og sum heild tað tølandi og meditativa við steðgum í ljóði og mynd.
Tá ið seinasta myndin av Zachariasi er rullað um løriftið, stendur andsøgnin til okkara nútíðar acceleratiónssamfelag so krystalklárt eftir og darrar í myrkrinum.
Við hesum filmi vilja vit lýsa frið yvir mannin og fagna hesum týdningarmikla persóni, sum vit einaferð hittu á leið okkara.


text:
Henda vakra køkan er í nýggjasta tilboðsblaðnum hjá Á. Flott ha? Hon er faktisk løtt at gera, og so prýður hon soo væl eitt føðingardagsborð.
Køkubotnar
4 egg
150 g sukur
150 g mjøl
1 tsk bakipulvur
Set ovnin á 200 stig.
Píska egg og sukur til ein luftigan eggjasnaps.
Blanda mjøl og bakipulvur saman og stroy tað í eggjasnapsin og vend tað spakuliga saman.
Koyr alt deiggið í ein smurdan form og skumpa deiggið út í kantarnar, so tað er minni av deiggi í miðjuni. Soleiðis sleppur tú undan at køkubotnurin er hægri í miðjuni, tá hann er bakaður.
Baka botnin niðast í ovninum, í áleið 30 minuttir.
Tak botnin úr ovninum og legg hann at kølna á einari rist.
Aftaná skerur tú botnin tvørturum, so tað nú eru tveir eins lagkøkubotnar.
Køkukrem
4 egg
100 g sukur
2 tsk vaniljusukur
60 g maizena
5 dl mjólk
5 dl róma
Píska egg og sukur væl saman, so tað verður gult og skúmandi.
Koyr maizena í saman við og píska aftur.
Kóka mjólkina og vaniljusukurið, men rør í alla tíðina, soleiðis at mjólkin ikki brennur.
Koyr nú heitu mjólkina í saman við eggjablandinum ímeðan tú pískar.
Nú skal eggjablandið aftur í grýtuna, og koma uppá kók ímeðan tú rørir í við einum pískirísi.
Nú er kremið blivið tjykkri og verður sett á køl.
Píska róman fyri seg og vend honum saman við køkukreminum í smáum mongdum.
Koyr kremið í ein sproytiposa.
Pynt
Jarðber
Marengs toppar
Skúmgæti
Kinder bueno sjokuláta
Legg ein botn á fatið tú vilt borðreiða køkuna á.
Sproyta eitt tjúkt lag av køkukremi omaná.
Stroy við kinder bueno sjokulátu oman yvir.
Legg seinna botnin omanyvir og sproyta aftur eitt tjúkt lag av køkukremi omanyvir.
Nú er bert eftir at prýða við skornum jarðberjum, marengstoppum, skúmgæti og kinder bueno sjokulátuni.
So er klárt at borðreiða. Mums!
M&K


text:
Atlanticpane framleiðir eisini sjálvreinsandi termorútar.
Ein Activ termorútur hevur tann eginleikan, at hann er sjálvreinsandi og er tískil væl egnaður til støð, har ringt er at koma framat. Tað einasta, ið krevst fyri at rúturin skal vera virkin, er dagsljós og regn. Dagsljósið gerð rútin activan og regnið skolar skittin burtur.
Tá ið rúturin er monteraður, ganga nakrir dagar, áðrenn hann verður virkin. Hettar er tí, at rúturin skal aktiverast av UV strálum, ið koma frá sólini/dagsljósinum.
Hvat hendur um tað ikki regnar í eitt tíðarskeið?
Undir vanligum umstøðum, blíva vindeyguni rein av regninum ella um mann spular tey. Men er tað eitt tíðarskeið, har tað er turt í langa tíð, kann vera neyðugt at vaska vindeyguni við mildari sápu og einum bleytum klúti.


text:
Tey flestu dýrini hava 5 sansir. Tey kunnu síggja, hoyra, føla, smakka og lukta. Men flestu fiskar hava eitt ógvuliga følið sansagagn afturat, sum nevnist strikan.
Við strikuni følir fiskurin trýst frá sjálvt smáum rørslum í sjónum. Rørslurnar kunnu t.d. koma frá fongi nær hjá ella einum ránfiski, sum nærkast.
Tá ið fiskur svimur í sjónum, sendir hann út trýstaldur. Aldurnar verða kastaðar aftur sum eitt ekkó, um tær raka t.d. ein stein ella ein annan fisk. Strikan hjálpir soleiðis fiskinum at gera sær eina mynd av umhvørvinum.
Strikan er tí eitt ógvuliga týdningarmikið sansagagn hjá fiski. Royndir hava enntá víst, at blindur fiskur kann klára seg bara við strikuni.
Nytrur
Fiskur hevur hoyrn. Inni í høvdinum eru trý holrúm við sansingartræðrum. Ein nytra er í hvørjum holrúmi. Nytrur eru harðir kálkkendir lutir í høvdinum á fiski.
Fiskurin brúkar tvær nytrur at hoyra við. Tann triðja sigur fiskinum, hvat er upp, og hvat er niður í sjónum.
Tað er ymiskt, hvussu væl tey ymsu fiskasløgini hoyra, t.d. hoyrir silda fiskur væl, tí oyruni á honum hava samband við sundmagan, sum virkar sum eitt slag av trummuhinnu.
Hvussu gamal ert tú?
Til ber at lesa aldurin á fiski á nytrunum. Tær eru gjørdar úr kálki og gera vakstrarringar, so hvørt fiskurin veksur. Tvíprikkutur stubbi verður t.d. 2 ára gamal, hýsa 20 ára gomul og kongafiskur meira enn 40 ára gamal. Undir Føroyum er búrfiskur tó tann fiskurin, sum livir longst. Hann verður næstan 150 ára gamal.
Sær best í ljósi
Fiskur, sum veiðir nær vatnskorpuni, sær best. Har er nógv ljós, og tí ber til at síggja fongin. Longri niður vit koma, minni ljós er, og tí má fiskur brúka aðrar sansir, tá ið hann veiðir.
Sjónin stýrir litinum
Flatfiskur sum skrubba, tunga og hvasskvoysa dugir væl at broyta lit og mynstur, so hann fellir saman við botninum. Tað er sjónin á fiskinum, sum stýrir litskiftinum.
Tunga kann veruliga sigast at vera havsins kameliónur. Hon kann broyta lit og mynstur eftir fáum sekundum. Hon dugir væl at laga seg eftir umhvørvinum og kann tí vera rættiliga ring at fáa eyga á.
Tevsansur
Fiskur hevur vanliga góðan tevsans. Næsagluggarnir sita beint framman fyri eyguni og leiða inn til hvør sína holu, sum er sett við tevkyknum.
Nógvur fiskur brúkar tevsansin at finnna føði við og tí hevur tevsansurin stóran týdning fyri fiskin.
Serliga hevur botnfiskur ótrúliga góðan tevsans. Royndir vísa, at t.d. állur tevjar sjálvt eittans mýl av einum luktevni! Og tí hevur hann brúk fyri, tá ið hann leitar sær føði í myrkri og í mórutum vatni.
Grunn-nøs
Toskafiskur, sum eitt nú toskur, hýsa og longa, hava grunnnøs. Grunnnøsin er finnan, sum situr á lippuni á toskafiski.
Ungur upsi hevur eisini grunnnøs. Grunnnøsina brúkar toskafiskur til at smakka seg fram til føðina.


text:
Hanus G. Johansen
Hanus Gerdum Johansen, best kendur sum Hanus G. ella Hanus G. Johansen, er føddur í Klaksvík 18. juni 1950. Hann er kendur sum vísusangari og hevur millum annað tulkað norska yrkjaran Jakob Sande. Hann framførir onkuntíð við Aldubáruni og hevur eisini sungið saman við Frændum. Í 1998 var hann føroyskt innslag á mentanartiltaki í økinum kring Flekkefjord í Noregi. Hanus er eisini kendur fyri at tulka yrkingarnar hjá kenda føroyska skaldinum Poul F. Joensen. Hanus hevur gjørt lag til fleiri av yrkingunum hjá Poul F. Hann gav út LP og kasettuband í 1988, sum nevndist "Gaman og álvara - Hanus syngur Poul F." Henda útgáva kom út sum fløga (CD) 20 ár seinni í 2008.[1]
Innihaldsyvirlit
Útgávur[rætta | rætta wikitekst]
- Hanus G. og Cantabile: Heitur kossur. 2015. Fløga við 12 kærleikssangum, Pauli í Sandagerði útsetti allir sangirnir. Yrkingar eftir Janus Djurhuus, Gunnar Dahl-Olsen, Pól F. Joensen, Karsten Hoydal, Pär Lagerkvist, Rikard Long, Hans J. Glerfoss, T.N. Djurhuus, Bernhard Brim og J.J. í Gerði.[2]
- Á fold eru túsund gudar - Yrkingar eftir Poul F. Joensen, Hanus hevur gjørt løgini. Útgávudagur 18. november 2012 á føðingardegnum hjá Poul F.
- Hørpuspælarin, Hanus syngur Poul F. yrkingar, 2010. Henda fløgan hevur fingið bestu ummæli og sigst at vera ein varði í Føroya tónlistasøgu.
- "Eitt blað eg á kann skriva", Juni 2010, EP-fløga við løgum eftir Hanus G. Johansen og tekstum eftir Hans Jákup Glerfoss. Fløgan kom út tann dagin Hanus fylti 60 ár á hátíðarhaldi í Norðurlandahúsinum.
- Hanus G. Johansen & Aldubáran - "frå leddigen - Jakob Sande-dikt i færøysk tonedrakt. CD, útgivin 2006, 100 ár eftir at Jakob Sande varð føddur.[3]
- Bouquet - Hanus G. Johansen & Aldubáran. CD, útgivin 2000, tað árið Hanus fylti 50 ár.[4]
- Nósi - Kristian Blak (Barnafløga)
- Ung um aldarmóti. [5]
- Gaman og álvara - Hanus syngur Poul F. LP og kassetuband í 1988. CD í 2008.[6]
- Syng bara við - Kristian Blak & children. Upprunaliga útgivin sum LP í 1985, seinni útgivin sum CD.
Heiður[rætta | rætta wikitekst]
- 2016 - Tilnevndur FMA saman við Cantabile í bólkinum Ársins tónleikaútgáva[7]
- 2016 - Tilnevndur FMA saman við Cantabile í bólkinum Ársins sangur (Saknur, yrking eftir Pól F. Joensen)
- 2013 - Listavirðisløn Nólsoyar Páls á 75.000 krónur[8]
- 2012 - Sømdargáva landsins (árlig upphædd á 20.000 kr. restina av lívinum, fyrstu ferð í 2013)[9]
- Tilnevndur til Planet Awards 2012 í bólkinum Ársins einstaklingur[10]
- Tilnevndur til Planet Awards 2010 í bólkinum Ársins einstaklingur/bólkur
- Tilnevndur til Planet Awards 2010 í bólkinum Besta útgáva við fløguni Hørpuspælarin
- Listavirðisløn Miðlahúsins[11]
Keldur[rætta | rætta wikitekst]
- ↑ Rateyourmusic.com
- ↑ rateyourmusic.com - Heitur kossur
- ↑ Aldubaran.com, frå leddiken
- ↑ Aldubaran.com, Bouquet
- ↑ TUTL.com
- ↑ Rateyourmusic.com
- ↑ in.fo - FMA 2016: Her eru tilnevningarnar
- ↑ in.fo, Heimstaðurin heiðraði Hanusi G. Johansen
- ↑ MMR.fo
- ↑ Planet.fo Hesi eru tilnevnd til Planet Awards 2012
- ↑ Litteraturpriser.dk
Slóðir úteftir[rætta | rætta wikitekst]


text:
Agnar Frederiksen
17.07.2017 - 16:23
Ítróttur > Ítróttur > Fótbóltur
Fyri løtu síðani lendi hópurin hjá FH í Vágunum. Íslendska meistarliðið skal í morgin royna at koppa føroysku meistarunum í seinna undanumfar í Champions League. Víkingur hevur tó eitt gott útgangstøði frá fyrra dystinum á Hafnafirðinum. Við 1-1 javnleikinum hevur Víkingur fyrimun við útivallarmáli, og við úrslitinum sum er nú, so kemur Víkingur víðari til triðja undanumfar.
FH gistir á Hotel Norð á Viðareiði. Í kvøld kl.19.00 venur liðið á Tórsvølli. Frá Víkingi frætta vit, at útfrá forsøluni av atgongumerkjum higartil so bendir tað á, at áskoðaratalið á Tórsvølli í morgin kemur at liggja ímillum 2000 og 3000 áskoðarar.
Atgongumerki til dystin kunnu keypast her: http://fsf.atgongumerki.fo/info?eventId=417188
Vit hava meira um stóra Champions League dystin seinni í kvøld og í morgin.


text:
NFÌ aðalfund 27 juli 2015NFÌ hevur aðalfund 27 juli 2015. kl. 18:30.
Aðalfundur hjá Norðoya Fríðtíðar og Ítróttarráð, verður tann 27.07. kl. 18:30.
Fundurin verður á loftinum í Skálanum.
Skrá sambært lógum felagsins(lógarbroytingar).
Uppskot er innkomi, um at broyta viðtøkurnar.
At fari verður aftur til lógirnar áðren 13 apríl 2013.
Har m.a. ráðið/nevndin aftur fer frá 3 limir upp til 5 limir.
Eisini eru aðrar broytingar í viðtøkinum/lógum hjá NFÌ.
Og at aðalfundurin verður hildin innan 1 okt.
NFÌ


text:
Frítíðarklubbin Trivni er partur av eind 9 í Trivnaðardeplinum.
Samband fæst við eindarleiðsluna her
Frítíðarklubbin Trivni
Tinghúsvegur 94
100 Tórshavn
Teldupostur: fritidarklubbin-trivni@hotmail.com
Frítíðarklubbin heldur til í hølum hjá Javna á Hoydalsvegi í Havn og er fyri vaksin við menningartarni, tey møtast har tvey kvøld um vikuna frá 19.00-22.00.
Skrá verður gjørd og send út til limirnar. Limirnir eru við at avgera hvat er á skránni. Tað kann vera út at bowla, gongutúr, hugni, teknikappingar, spøl o.a.
Frítíðarklubin hevur eina heimasíðu, sum eitur: www.TRIVNI.WEEBLY.COM
Tvey starvsfólk arbeiða í Frítíðarklubbanum Trivni.
Dagført tann 23-08-2016


text:
Týskvøldið 25. september verður almennur íleggjarafundur, sum Virðisbrævamarknaður Føroya skipar fyri.
Skráin fyri kvøldið er henda
19.00 VMF bjóðar vælkomin
19.15 BankNordik leggur fram. Janus Petersen, stjóri
19.45 Atlantic Airways leggur fram. Magni Arge, stjóri
20.10 Kaffisteðgur
20.25 Faroe Petroleum leggur fram. Nils Sørensen, stjóri
20.55 Atlantic Petroleum leggur fram. Ben Arabo, stjóri
21.20 Kaffisteðgur
21.40 Bakkafrost leggur fram. Regin Jacobsen, stjóri
22.10 Endi
Fundurin er almennur og ókeypis. Øll eru hjartaliga vælkomin


text:
Stóra frílendisætlanin í Hoydølum verður við hesum løgd til almenna hoyring. Øll sum hava hug kunnu gera viðmerkingar, ella koma við møguligum broytingaruppskotum. Viðmerkingarnar skulu sendast til us@us.fo merkt frílendisætlanin í Hoydølum.
Frílendisætlanin kann lesast við at trýsta her.
Eitt ískoyti um mentunarminni sæst her.
Vilt tú vita meira um frílendisætlanina, vinarliga vendið tykkum til Trónd Leivsson, landsskógarvørð á tlf. 210966 ella á TrondurL@us.fo ella til Ronnie Thomassen, ráðgeva, á tlf. 232481 ella á RonnieT@us.fo


text:
Her er leinkja til myndir frá Renn fyri heilsuna sum var í góðveðrinum í morgun.....
Eini 80 fólk luttóku í "Renn fyri heilsuna", sum í morgun var fyri átjandu og seinastu ferð í ár. Samanlagt hava eini 1.200 luttakarar verið við í ár.
Veðrið í morgun var avbera gott. Í dag bleiv endað í Bakarínum hjá Jórun har tað, umframt vatn og bananir, var borðreitt við kaffi, kakao og wienarbreyð.
Albin náddi málinum um at koma undir 25 min. Ein betran
uppá 11 min. síðani mai mánað!
Eftir at øll høvdu hvílt seg og hugna sær eina løtu bleiv trekt lut um teir 10 vinningarnar, sum vóru burturlutaðir í dag.
Úrslitið av lutakastinum bleiv:
Fartelefon frá Føroya Tele: Mona Rasmussen
Gávukort frá INN: Hervør Joensen
Gávukort frá KBI: Hanna Jacobsen
Gávukort frá KBI: Jón Rasmussen
Gávukort frá EL-IN: Hannemalla Mørkøre
Gávukort frá Yndi Fitness: Jonni Isaksen
Gávukort frá Bakaríið hjá Jórun: Einar Gregersen
Gávukort frá Reyni Service: Maria Biskopstø
Gávukort frá Intersport: Elsa Hansen
Gávukort frá Intersport: Helgi Johannesen
harumframt bleiv trekt um 4 fløgur og ein DVD, og tað vunnu: Sámal Júst Ziska Dahl, Elsa Hansen, Ingun Sørensen, Sigrun Niclasen og Martha Poulsen.
Myndir finnast her


text:
Hóast Hundadagar við tíðindaloysi enn ikki eru komnir á okkum, liva vit longu í agurkutíðum. Meðan tey lesa fram eftir fummum í Útvarpinum um agursjir og reyðir lærarapennar brenna út, ber til at kunna seg við allar ársins tíðir og agurkuviðurskifti við, bæði hjá Sprotanum og Orðabókagrunninum. Málið er snedutt. Men tað er faktist einasta amboð hjá tíðindafólki. Vit eiga at vanda okkum eitt sindur um tað. Helst tá nógv lurta.
Soleiðis sigur opni Orðabókagrunnurin um agurkuna: agurka[aˈgʊrka]-u -ur kv1(plfr.)1: planta av slagnum Cucumis sativus 2: sevjumikil frukt á hesi plantu


text:
Unglingalandsliðið í badminton hevur verið til Yones Junior Cup
ítróttur18-04-2017 - 14:24 - Jóanis Nielsen
Tíðindaskriv - Unglingalandsliðið í badminton til Yonex Junior Cup
Í døgunum 14. - 16. apríl var unglingalandsliðið í badminton í Týsklandi, Berlin og tóku lut í kappingini Junior Yonex Cup.
Í ferðalagnum vóru 16 badmintonleikarir í aldursbólkunum U13 til U22.
Hetta er fyrstu ferð, at Føroyar luttóku í hesi kappingini, so øll vóru sera spent at vita, hvussu fór at gangast okkara ungu leikarum. Við í kappingini vóru leikarir úr fleiri londum í Evropa.
Kappingin var yvir tríggjar dagar, har ein grein varð leikt hvønn dagin. Støðið á kappingin var sera høgt, so okkara leikarir vistu, at tað vórðu harðir dystir, sum tey skuldu spæla næstu dagarnar.
Byrjað varð við blandaðum tvímansleiki. Sum dagurin leið, og innleiðandi dystirnir vóru spældir vísti tað seg, at fleiri høvdu spælt seg víðari. Ari Nandi/Lena Maria Joensen og Rúni Øster/Miriam í Grótinum U15 og Ari M. Jacobsen/Sissal Thomsen U17 spældu seg víðari, men taptu tíverri kvartfinaluna.
Gunnva Jacobsen U19, sum spældi við einum frá Lyngby kom í hálvfinaluna, sum tey tíverri taptu - og endaði sostatt á einum flottum 4. plássi.
Allir leikararnir spældu sera góðar dystir og vístu gott spæl.
Dagin eftir var einmansleikur á skránni. Dagurin byrjaði tíðliga fyri U15 dreingir, og út á dagin vóru øll í gongd. Aftur hendan dagin, so vístu leikararnir, at tey ikki standa nógv aftanfyri badmintonleikararnar í Evropa. Adhya Nandi U13, Ari Nandi og Rúni Øster U15, Mona Rasmusdóttir og Ari M. Jacobsen U17, Kristina Eriksen og Rannvá Djurhuss Carlsson U19/22 og Magnus Dal-Christiansen U22 kláraðu øll at spæla seg víðari úr bólkaspælinum. Adhya, Mona og Rannvá kláraðu at spæla seg í hálvfinalurnar, sum skuldu spælast á seinasta degnum fyri kappingina.
Á triðja og síðsta degnum av kappingini vóru hálvfinalur og finalur í einamansleiki á skránni, umframt tvímanleikur.
Byrjað varð við einmansleiki har Føroyar høvdu tríggjar leikarar við. Adhya Nandi U13 byrjaði. Hon spældi ímóti einum leikara frá Tjekkia. Adhya kom væl frá byrjan og vann fyrsta settið. Tíverri tapti hon næsta settið sera tætt 21-19, so nú skuldi alt avgerast í einum triðja setti. Tíverri hevði tjekkiska genta yvirvág og vann tað settið og harvið dystin. Adhya skuldi tí spæla um bronsuna, og tann dystin vann hon.
Síðani var tað Mona Rasmusdóttir U17, sum skuldi royna seg. Hon skuldi spæla ímóti einari gentu úr Danmark. Tíverri tapti Mona dystin 2-0, og skuldi spæla um triðja plássið. Mona fekk eitt flott 4. pláss til kappingina í einamsleiki.
So var tað Rannvá Djurhuus Carlsson U22, sum skuldi spæla hálvfinaluna. Hon spældi ímóti einari gentu úr Týsklandi. Rannvá byrjaði best og vann fyrsta settið 21-18. Í øðrum setti setti Rannvá meira ferð á og vann settið 21-13 og skuldi spæla finalu seinni :-)
Í finaluni møtti Rannvá aftur einari gentu úr Týsklandi.
Fyrsta settið í finaluni var sera tætt. Tær skiftust um at vinna bóltarnar. Tað eydnaðist tó Rannvu at vinna settið 26-24. Í øðrum setti varð ferð sett á, og vann Rannvá settið heili 21-13 og harvið dystin og GULLIÐ. Frøðin var stór á stóra bólkinum, sum var við.
Í tvímansleiki var kappingin sera hørð. Tað var her, at okkara leikarir fingu størstu mótstøðuna, men øll spældu sítt allarbesta hendan dagin. Tað eydnaðist tó ikki øllum at spæla seg víðari úr bólkaspælinum. Adhya Nandi og Bjarnhild í Buð Justinussen U13, Ari M. Jacobsen og Àrant á Mýrini i U17, og Magnus Dal-Christiansen U22, sum spældi saman við einum týskara spældu seg øll víðari.
Adhya og Bjarnhild komu í hálvfinaluna, sum tær tíverri taptu, og skuldu tí spæla um triðjaplássið. Og tann dystin vunnu tær og harvið bronsuna.
Kappingin var av á hesum sinni, men føroysku leikararnir fóru ikki tómhentir heimaftur. Umframt trý flott heiðursmerki, so høvdu tey skjáttuna fulla av upplivingum og nýggjum royndum. Hetta var ein sera hørð kapping, har tey spældu í bestu rekkjuni, í einari stórari og tættpakkaðari høll við 16 banum. Øll gjørdu teirra allarbesta, og kunnu tey vera sera vælnøgd við tað.
Erik Engelbrecht Thomsen, formaður í Badmintonsambandi Føroya, sum var við á túrinum sum hjálparvenjari, er sera væl nøgdur við, at ein breiður hópur av bæði ungum og eldri ungdómsleikarum, fyri fyrstu ferð, hava verið við til Yonex Junior Cup.
"Í Berlin var tað so sanniliga ikki nakar dystur, sum var lættur, tí okkara leikarir altíð spældu ímóti teimum bestu leikarunum úr ávíkavist Týskalandi, Danmark, Tjekkia, Póllandi og Slovakia. Fleiri av hesum leikarum vóru eisini á unglingalandsliðnum. At fleiri av okkara leikarum vunnu dystir ímóti teimum, ásannar enn einaferð, at støðið á okkara leikarum er í støðugari framgongd", sigur Erik Engelbrecht Thomsen.
Tey, sum umboðaðu Føroyar:
U13
Adhya Nandi, HBF
Bjarnhild í Buð Justinussen, KBF
U15
Lena Maria Joensen, KBF
Miriam í Grótinum, HBF
Ari Nandi, HBF
Rúni Øster, HBF
U17
Sissal Thomsen, HBF
Mona Rasmusdóttir, ÍF
Ari M. Jacobsen, KBF
Árant á Mýrini, MBF
Jónas Djurhuus, HBF
U19
Gunnva Jacobsen, HBF
Kristina Eriksen, HBF
U22
Sólfríð Hjørleifsdóttir, VÍF
Rannvá Djurhuss Carlsson, HBF
Magnus Dal-Christiansen, HBF
Høvuðsstuðul hjá Badmintonsambandi Føroya er Betri, og klædnastuðul er Yonex.


text:
Her eru úrslitini frá Aldursbólkameistarastevnuni 2018, sum Svimjisamband Føroya og Ægir skipaðu fyri í Klaksvíkar Svimjihøll, 10. til 12. mai 2018. Hartil upplisting av heiðursmerkjavinnarum.
Tag: ABMS 2018
So er tað Aldursbólkameistarastevnan 2018
Svimjisambandið og Ægir skipa nú 10. til 12. mai fyri Aldursbólkameistarastevnuna 2018, í Klaksvíkar Svimjihøll. Einir 118 svimjarar fara at kappast hesar tríggjar dagarnar, um at gerast meistarar í teimum aldursbólkum sum tey hoyra til. Continue reading So er tað Aldursbólkameistarastevnan 2018
Innbjóðing til Aldursbólkameistarastevnuna 2018
Her er innbjóðing til Aldursbólkameistarastevnuna 2018, sum Ægir og Svimjisamband Føroya skipa fyri í Klaksvíkar Svimjihøll, hin 10. til 12. mai 2018.
Hetta er stevnan sum fyrr æt JM/MU (JuniorMeistarastevnan og Meistarastevnan fyri Ung), sum nú er víðkað til eisini at hava ein seniorbólk.
Continue reading Innbjóðing til Aldursbólkameistarastevnuna 2018


text:
Orð og lag: Martin Joensen
Viðmerking: Yrktur í 1985.
1. Morgun og nýføddur grátur.
“Vælkomin lítli, stíg inn
í henda heimin sum gestur,
kanska tú dvølur eitt bil.
2. Um tú vilt korini vita ?
– Best at eg sigi sum minst.
Tó eingin veit, um júst títt lív
skapt er til eydnu og ljós.
Ábyrgdini á tínum herðum,
gáva frá okkum til tín.
Byrða, ið tung er at bera,
ber hana betur enn vit.
3. Heimurin fyri tær opin
kannar teg gjølla og væl.
Merktur av ringastu royndum.
Býður tær kortini sess.
4. Men tú eigur dagin og ljósið,
tú eigur náttina við,
tú eigur stjørnurnar allar,
tú eigur rættin til frið.
5. Viljin er sterkasta svørðið,
bítur á harðasta stál.
Vónin er bjartasti brandur,
lýsir tær veg fram á mál.
Ábyrgdini á tínum herðum,
gáva frá okkum til tín.
Byrða, ið tung er at bera,
ber hana betur enn vit.”


text:
Eirikur Lindenskov 17.05.2018 (05:45)
Føroyingar í rættin fyri neyðtøku av smádreingi
Klokkan 8:15 í morgun skal ein 43 ára gamal maður úr Føroyum í rættin í Lyngny, ákærdur fyri at hava eggjað eina kvinnu til at neyðtaka fýra ára gamla son sín.
Maðurin varð handtikin á flogvøllinum í Kastrup, tá hann kom úr flogfarinum úr Føroyum tann 16. oktober í fjør. Hesar sjey mánaðirnar hevur hann sitið varðhaldsfongslaður.
Les eisini: http://www.in.fo/news-detail/nu-skal-42-ara-gamli-foeroyingurin-i-raettin/Nú skal 42 ára gamli føroyingurin í rættin
Kvinnan er dømd í málinum. Hon játtaði seg seka og varð dømd í fongsul í trý ár og níggju mánaðir.
Les eisini: http://www.in.fo/news-detail/foeroyingurin-vildi-siggja-myndirnar/Føroyingurin vildi síggja myndirnar
Prógv hjá løgregluni byggja á samskifti millum mannin og kvinnuna umvegis sosiala miðilin Linkedin.
Maðurin verður ikki dømdur í dag, tí rætturin í Lyngby hevur sett tríggjar dagar av til málið. Hann skal tí møta aftur í rættinum 24. mai og 28. mai.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Rannvá Holm Mortensen hevur roynt seg við fleiri ymiskum úttrykkum og listarligum greinum í síni list. Í seinastuni hevur hon millum annað arbeitt við einum slagi av málaðum kollasjum, og longu her byrjar evnið. Tí við at blanda málningin, sum er eitt listaslag, har menn vanliga ráða, saman við kollasjuna, sum saman við millum øðrum pappírsklippi, veving og akvarell verður roknað sum kvinnulig listagrein, gevur Rannvá Holm Mortensen okkum eina ábending um innihaldið í sínum verkum.
Ikki tí at tað er so torført at hugsa seg til, hvat myndevni hennara eru, tí undir tí estetisku yvirflatanum kemur ein sera feministisk hugsan fram. Dentur verður lagdur á hetta evnið, tá ið Rannvá Holm Mortensen við vilja nýtir klisjeir, tá hon setir tann mannliga og tann kvinnuliga heimin upp ímóti hvørjum øðrum. Mannligi heimurin verður vístur við eyðkendum mannligum súmbolum sum knýttir nevar, rør, tannhjól, motorar og ymisk onnur eyðkenni fyri vald, og tað kvinnuliga verður víst við myndum av hjørtum og børnum, teimum bleytu virðunum.
Listasøguna hava menn skrivað og hon er skrivað til menn. Hvar plássið hjá kvinnuni skal vera í listasøguni er tí sera torført at gera av. Oftast síggjast konufólk sum fagrir skapningar, sum mannligu eyguni hvíla á, og ikki sum mentanarframleiðarar. Í hvussu so er ber ikki til at siga, at kvinnan kann vera eitt flogvit, tí ímyndin av flogviti er í listasøguni beinleiðis knýtt at einum persóni, sum hevur ein fallos. Hesin ørkymlandi leikluturin sum hin, eitt óvirkið objekt í einum mannligum heimi, hevur síðan 1960-ini verið eitt yndað myndevni hjá kvinnuligum listafólki, og hetta er eisini, soleiðis sum eg dugi at meta, høvuðsevnið í málaðu kollasjunum hjá Rannvá Holm Mortensen. Og hon viðger hetta myndevni við nøkrum, ið sær út til at vera ein serligur, kvinnuligur myndaheimur, og um gjørligt meira áhugavert, ein serligur feministiskur estetikkur. Men ber tað til at gera mun á einum mannligum og einum kvinnuligum estetikki?
Eg standi ikki so ivandi í spurninginum, um til ber at tosa um ein serligan, kvinnuligan myndaheim. Leikluturin hjá kvinnuni á øðrum plássi í tí patriarkalska samfelagnum má á ein ella annan hátt føra til, at hon hevur ein annan sjónarring enn maðurin. Men tá formmálið hjá Rannvá Holm Mortensen eisini tykist mær kvinnuligt, havi eg samstundis sagt, at til er ein kvinnuligur estetikkur, ein serligur kvinnuligur stílur ella ein sokallaður écriture feminine, og tað er ein útsøgn, ið eg satt at siga ikki eri so fullvís í. Tí um eg sigi, at ein serligur, kvinnuligur estetikkur er til, so taki eg aftur subjektivitetin frá kvinnuni og gera hana til hina.
Nei, tá formmálið hjá Rannvá Holm Mortensen tykist mær at vera kvinnuligt, er tað ikki tí, at hon sum konufólk hevur ein serligan stíl, sum er øðrvísi frá tí veruliga stílinum, stílinum hjá manninum. Tað er tí, at hon medvitið spælir við teimum nógvum klisjeunum, fordómunum, einstáttaðu algildingunum og einføldu ímyndunum um kvinnuna, sum fyllir listasøguna.
Tí feministisk list er ikki einans ein stílur - tað er list.


text:
Piktar
Piktar vóru fornu innbúgvarnir í Skotlandi. Teir livdu í Skotlandi og oyggjunum fyri norðan. Í 4. øld eru teir nevndir í rómverskum skriftum. Landið, sum teir búðu í, var nevnt Piktland ella Piktaland.
Nógvar fornar leivdir eru eftir piktar, sum geva nakað av innliti í samfelag teirra. Men lítið av skrift hevur yvirlivað. Vísindin veit ikki eingang hvussu piktar nevndu seg sjálvar.
Navnið piktar kemur av latínska picti, sum er navn ið rómverjar góvu fornu innbúgvunum í Skotlandi, tí at teir vóru litprikaðir (tattoveraðir) um stóran part av kroppum sínum.
Í samtíð pikta vóru bretar í Onglandi og keltar í Írlandi. Møguliga vóru piktar skyldir at hesum báðum tjóðarbólkum, í ætt ella gjøgnum mentan. Men eingin veit hetta við vissu.
Summi skotsk staðarnøvd skulu eitast at vera av piktiskum uppruna. Nøvn, ið byrja við "Aber-", "Lhan-", "Pit-" or "Fin-" bera boð um, at økini hava verið bygd av piktum í fortíðini. Til dømis Aberdeen, Lhanbryde, Pitmedden, Pittodrie, Findochty og onnur.
Sjálvt um nógv vitan um piktisk samfeløg ikki er varveidd, so er eitt yvirlit yvir piktakongar varveitt, sum gevur eitt sindur av vitan um piktar.


text:
Endurnýggja koyrikortið
Sjón og hoyrn vikna við árunum og viðbragdstíðin (reaktiónstíðin) versnar. Frá tí degi tú fyllir 70 ár, er tí neyðugt at endurnýggja koyrikortið við jøvnum millumbilum. Umsókn skal verða latin Akstovuni saman við nýggjari mynd av tær. Tað kostar 150 krónur.
Koyrikortið, ið verður endurnýggjað við 70 ára aldur er galdandi í fimm ár. Hareftir skal tað endurnýggjast við læknaváttan, og er tá galdandi í tvey ár í senn, til tú fyllir 80 ár. Hareftir er tað galdandi í eitt ár í senn.
Les meira um endurnýggjan av koyrikorti á heimasíðuni hjá Akstovuni.


text: Hoyrdi hetta innslagið í Útvarpinum í gjár. Bæði í stíli og orðavali sannførir innslagið meg um, at vit borgarar eiga at seta krøv til hina almennu fyrisiting um eitt minstamark fyri virðiligum samskifti, tá tað snýr seg um almennar tænastur, sum vit borgarar við bit og slit hava rindað fyri í áratíggju. Serliga tá avsendarin av ivasomu boðunum ber nýskapaða heitið Almannaverkið og helst telur fjølmentasta starvslið í øllum landinum. Fyri at skera tað út í papp: Finst ein vegleiðing í almenna geiranum um samskifti við borgaran? Er hon til, ásetur so ein tílík vegleiðing eitt minstamark av innihaldi og virðing fyri borgaranum, ið rindar gildið? Er hon til, hvar er so henda vegleiðing til skjals?


text:
Carl Barks
Carl Barks (føddur 27. mars 1901 í Merrill, Oregon, deyður 25. august 2000 í Grants Pass, Oregon) var ein kendur teknirøðsrithøvundur og -teknari. Hann er serliga kendur fyri at skriva um og tekna figurarnar hjá The Walt Disney Company. Barks tók Dunnald, sum í teknifilmunum bert var eitt fjaðurklætt illsinnisvætti, og gjørdi hann so við og við fjøltáttaðan og menniskjansligan. Tá tað ikki var nóg mikið, skapaði hann ein skara av persónligheitum runt um Dunnald og gav teimum sín egna bý at búleikast í, Dunnuvík. Lívssterkir eykapersónar blivu eitt av hansara vørumerkjum.
Frá 1935 til 1942 gjørdi Carl Barks teknifilmar hjá Walt Disney Productions (nú The Walt Disney Company), og hevur hann verið við til at gjørt 40 stuttfilmar og 3 langfilmar, langfilmarnir eru Snóhvíta og teir sjey dvørgarnir, Fantasia og Bambi.
Frá 1942 til 1966 arbeiddi Carl Barks fulla tíð fyri forlagið Western Publishing, og var tað har hann gjørdist kendur fyri søgurnar um Dunnald Dunnu, Gírik Gvagg og øll hini. Men hann gjørdi eisini nakrar fáar søgur við stuttligum djórum, sum Disney ikki átti rættindini til.
Í 1966 skuldi Barks pensionerast, men forlagið fekk yvirtalað hann til at arbeiða parttíð. Frá 1966 til 1972 gjørdi hann einar 25 søgur við skótaliðinum hjá piltunum.
Eftir 1972 varð Barks yvirtalaður tvær ferðir til at skriva eina søgu afturat. Ta fyrru teknaði William Van Horn. Tann seinna finst í tveimumútgávum, aðra hevur Patrick Block teknað, hina hevur hollendarin Daan Jippes teknað.
Í alt skrivaði og teknaði Barks umleið 750 søgur og 7000 síður. 90 av teimum bestu søgunum hjá honum eru givnar út á føroyskum í Carl Barks savninum.
Sí eisini[rætta | rætta wikitekst]
Slóðir úteftir[rætta | rætta wikitekst]
- Carl Barks á ComicWiki (danskt)
- Carl Barks á INDUCKS (vel mál)
- Carl Barks á Minetegneserier (norskt)
- Carl Barks á Internet Movie Database (enskt)


text:
Heine Hestoy er føddur í 1950 á Tvøroyri og býr nú í Marstal.
Hann er skiparalærdur, men skrivaði barna- og ungdómsbøkur og søgur til Mína jólabók í áttati og nítiárunum, sum enn verða nógv lisnar.
Útgávur:
1986 Ein minnilig jólaferð í Míni jólabók
1989 Bogi og Plettur, Nýggjársborðið í Míni jólabók
1990 Huldumaðurin í Míni jólabók
1991 Regin og Sára
1995 Summardáar
2007 Regin og Sára 2. útgáva
2007 Summardáar 2. útgáva
2016 Stjørnan
Ummæli:
Jógvan Isaksen: Summardáar í Var Kafka klaksvíkingur? 1996
Søren Fanø: På krogen. Bogbotten.dk 29. mai 2015
Heiður:
1991 Barnabókavirðisløn Tórshavnar Býráðs


text:
At geva seyði við vegirnar
Nógva staðni er tað vanlig sjón at síggja fólk, sum geva seyði hoyggj og kraftfóður, við landsvegirnar. Seyðurin kennir væl bilarnar hjá teimum, sum mata, og kemur tvísporandi úr øllum ættum. Eisini síggjast ofta bøndur spræna tøð fram við vegnum, sum hevur við sær, at nógvur seyður er við vegin har á leiðini, tá ið gróðurin kemur.
Eigarar, sum helst vilja geva seyði sínum beinleiðis úr bilinum, ala við hesum óhepna framferðarhátti sín seyð inn í ferðsluna, sum er stak óheppið fyri ferðslutrygdina.


text:
Vandin fyri at vera reaktioner er hóttandi nær, tá tað snýr seg um broytingar í býarmyndini. Nógv av okkum hava eina romantiska mynd av okkum sjálvum og eina idylliska mynd av okkara býi og tá er lætt at detta í ta grøvina, at halda seg til heildarregluna, at alt nýtt er av tí ónda. Hesin vandin er serliga hóttandi, tá mann ikki er serkøn - og tað eri eg avgjørt ikki, tá talan er um býarplanlegging - og tað er lætt at siga, at alt nýtt sær skrekkiligt út og ynskja, at alt skal blíva við at síggja út sum í gomlum døgum.
Men við hesum fyrivarnum má eg siga: Tað sær skrekkiligt út. Útbyggingin av Eystaru bryggju í Havn.
Eg haldi, at tað er sera umráðandi, at pláss er til ídnað í býum. Eg haldi, at skipasmiðjan er ein risa fyrimunur fyri Havnina við øllum hennara lívi og ljóðum og teirri variatiónini, sum skipasmiðjan fagurfrøðiliga gevur býarmyndini. Eg haldi eisini, at tað er umráðandi, at alt ikki blívur ov pent og sterilt, og tá er ídnaðurin frálíkur av hava í einum býi, tí ídnaðurin skapar mótspæl til tað pena, sum kann vera á markinum til tað smáborgarliga og keðiliga. Eg elski eisini bingjuskipini, tey síggja fantastisk út, eg elski, at havnin er aktiv og at tað er annað enn hav at síggja á havinum.
Vinnulívið og ídnaðurin eru til fyrimuns fyri trivnaðin í býnum, so latið okkum bara ansa væl eftir teimum. Men vit hava eisini annað, sum vit mugu ansa eftir. Vøkur gomul bygningsverk sum skansin til dømis, sum nú verður fullkomiliga innilokaður, ella vakra skapið, sum Havnin hevur frá náttúruni út móti sjógvinum, sum nú skal umskapast á óvakran hátt.
Tað má bera til at skapa eina loysn, har vit om somu tíð varðveita tað sum skal varðveitast samstundis sum vit hava rúm fyri nýggjum framtøkum, rúm fyri mentan, rúm fyri menniskjum og rúm fyri vinnilívinum. Eg nokti at trúgva, at tað skal vera ómøguligt. Eri bangin fyri, at ómøguligar støður koma, tá politikarar púra ókritiskt sleiskast fyri vinnilívinum.
Sleiskur hugburður fer ikki at gera nakað gott fyri Havnina, vit mugu síggja býin sum eina heild við nógvum pørtum, sum allir veita býnum sítt og sum skulu vera til saman.
Kelda: Torshavn.fo "Vinnunevndin hjá Tórshavnar býráð samtykti 30. mai 2013 at fara undir at byggja Skansabryggjuna út. Nevndin hevur leingi arbeitt við málinum um plásstrot á eystara keiøki og at geva vinnulívinum betri karmar, og samstundis við framtíðini í huga skapa møguleikar fyri nýggjum, og í føroyskum høpi ótroyttum virksemi. Málið skal fyri aðrar myndugleikar at taka støðu til, áðrenn byrjast kann, m.a. skal byggisamtyktin broytast og friðingarmyndugleikarnir skulu góðkenna ætlanina."
Í Vinnunevndini í Havnar Kommuna sita:
Sjúrður Olsen
Tróndur Sigurdsson
Halla Samuelsen
Bjørghild Djurhuus
Jákup Dam
Tiltakslimir
Bogi Andreasen
Helena Dam á Neystabø
Sigrún Mohr
Annfinn Brekkstein
Jógvan Arge


text:
Avgjaldsøði Løgmans er uttan heimild
politikkur23-12-2016 - 15:15 - Jóanis Nielsen
At løgmaður við einum pennastroki ger Vágatunnilin til eina pengamaskinu hjá Skatta- og avgjaldssamgonguni, er í stríð við bæði lógina um Vágatunnilin og við Stýrisskipan Føroya.
Samb. Grein 5 í lógini um Vágatunnilin, hevur felagið rætt at krevja nýtslugjøld. Í serligu viðmerkingunum er útgreinað, hvat henda heimild gevur loyvi at krevja inn til. Har stendur “Nýtslugjøldini skulu fíggja bæði afturgjaldingina av lánunum til byggingina og raksturin av vegunum og tunnlinum.” Víðari stendur, at: “Landsstýrismaðurin hevur ongar heimildir til áseting av støddini á nýtslugjøldunum.”
Tað er sostatt eingin heimild hjá Løgmanni ella landsstýrimanni at krevja nýtslugjøld til annað enn lánini og raksturin. Um Løgmaður nú ynskir at gera Vágatunnilin til eina pengamaskinu hjá Skatta- og avgjaldssamgonuni, so skal løgtingslóg til.
Í Stýrisskipanarlógini stendur púra greitt, at ”Eingin beinleiðis ella óbeinleiðis skattur má verða álagdur, broyttur ella avtikin uttan við løgtingslóg.”
Tá nýtslugjaldið nú skal nýtast til annað enn lógin heimilar, so er talan um ein nýggjan óbeinleiðis skatt. Hetta er í stríð við bæði lóg um Vágatunnilin og við Stýrisskipan Føroya.
Jørgen Niclasen
Tingmaður fyri Fólkaflokkin


text:
Arbeiðsmarknaðurin er undirvísingartilfar í samfelagsfrøði í miðnámi. Nám, Føroya Arbeiðsgevarafelag og tey fimm arbeiðarafeløgini hava í felag staðið fyri útgávuni, sum Helgi Abrahamsen hevur skrivað.
Høvundurin hevur lagt stóran dent á at skriva tilfarið soleiðis, at tað er lætt at skilja. Av somu orsøk kunnu summir partar eisini verða brúktir í hádeild fólkaskúlans. Høvundurin hevur roynt at avmarka tann søguliga partin, tó slepst ikki undan, at taka nakrar søguligar hendingar við, sum hava havt týdning fyri, hvussu arbeiðsmarknaðurin er skipaður.
Gingið verður ígjøgnum ymiskar fyriskipanir á arbeiðsmarknaðinum, og viðgjørt verður, hvønn týdning hesar hava fyri okkara samfelag. Nógvir tættir eru í samlaðu myndini og leggur bókin seg eftir at taka saman um teir týdningarmestu.
Tilfarið fevnir um eitt ískoytisøki sambært námsætlanini í samfelagsfrøði og er givið út í sambandi við, at tað í 2016 vóru 100 ár liðin, síðan fyrsti kollektivi sáttmálin millum tvey feløg á landi varð gjørdur.
Arbeiðsmarknaðurin er ókeypis sBók.


text:
Hvar er okkara heim?
1. mai 2017
Silas Olofson
Í Onglandi hava teir gjørt kanningar við skrápum...
Í Onglandi hava teir gjørt kanningar við skrápum. Einaferð fangaðu teir ein skráp og fluttu hann 400 km burtur frá holuni, har hann reiðraðist. Bert 10 tímar seinni var hann aftur í holuni. Eina aðru ferð fluttu teir ein skráp 5000 km tvørtur um Atlantshavið úr holuni í Onglandi til New York. 2½ samdøgur seinni var skrápurin aftur í holuni hjá sær. Hetta vísir okkum, hvussu væl skrápar duga at navigera og finna heim aftur til holuna. Líka mikið hvussu langt skrápurin er komin av leið, so finnur hann heim aftur.
Vit menniskju hava eitt heim hjá Gudi - í Faðirsins húsi (Jóh. 14,2). Vit eru ikki bert skapað til eitt lív her á jørð, men til eitt ævigt lív í Himli. Okkara sanna heim er hjá Faðirnum og eg vildi ynskt, at okkara heimlongsul var sum hjá skrápunum - óansæð hvussu langt skrápurin kom av leið, so fann hann aftur til holu sína.
Jesus sigur við okkum í Matt. 11,28: Komið higar til mín øll tit, sum arbeiða og ganga undir tungum byrðum, og eg vil veita tykkum hvílu.
Vit kunnu so lætt villast burtur frá Gudi. Tað eru so nógv ting, sum vilja taka okkara tíð og orku. Materialisma, succes, æra - so nógv vil skúgva Gud til viks. Ì norðanlondum hava vit tey seinasta 50 árini sæð, at vit eru blivin ríkari og ríkari. Men samstundis hava vit uppliva eitt stórt andaligt fráfall - trúgvin á Jesus spælir alsamt minni leiklut í norðanlondum. Tað er sum Hosea profetur sigur: "Tey gingu á beiti og ótu seg mett; men av mettu teirra gjørdist hjarta hástórt; tessvegna gloymdu tey meg" (Hos. 13,6). Hetta var søga Ísraels og hetta er søga okkara. Andaligt fráfall hóttir okkum øll.
Men óansæð hvussu langt av leið tú ert komin í tínum lívið, so ljóðar Jesu orð til tín: Komið higar til mín øll tit, sum arbeiða og ganga undir tungum byrðum, og eg vil veita tykkum hvílu. Jesus kallar okkum at koma til sín. Hann veit, hvørjar byrðir tú hevur at bera. Og hann vil geva tær hvílu.
Ja, ta størstu byrðuna hevur hann longu tikið frá tær. Syndabyrðan - alt skeivt tú hevur gjørt og tú fert at gera, tað hevur Jesus longu goldið fyri, tá hann gav sítt lív á krossinum. Og meir enn tað, hann reis upp úr deyðum, fór til himmals og fer skjótt at koma aftur at taka øll tey heim til sín, sum trúgva á hann - øll tey sum koma til hansara við teirra byrðum.